pythainlp/thai-wiki-dataset-v4 huggingface dataset:
บ้านนาทุ่งเหนือ

บ้านนาทุ่งเหนือ เป็นบ้าน หมู่ที่ 16 ตั้งอยู่ที่ ตำบลผักไหม อำเภอห้วยทับทัน จังหวัดศรีสะเกษ ประชาชนส่วนใหญ่เป็นชาวลาว อพยกมาจากบ้านหนองห้างพูดภาษาลาวเป็นส่วนใหญ่นับถือศาสนาพุทธ บ้านนาทุ่งเหนือหมู่ที่ 16 แบ่งการปกครองออกเป็น 3 คุ้ม 
ที่ตั้งและอาณาเขต.
บ้านนาทุ่ง หมู่ที่ 7 ,บ้านนาทุ่งเหนือ หมู่ที่ 16 ตำบลผักไหม มีเนื้อที่รวม 5,450 ไร่
หมู่บ้านตั้งอยู่ทางทิศใต้ของอำเภอห้วยทับทัน อยู่ห่างจากอำเภอห้วยทับทันประมาณ
14 กิโลเมตร และห่างจากจังหวัดศรีสะเกษ ประมาณ 54 กิโลเมตร
ประวัติ.
บ้านนาทุ่ง ได้อพยพมาจากบ้านหนองห้าง อำเภออุทุมพรพิสัย จังหวัดศรีสะเกษ
โดย นายอ้วน วงษ์ภักดีพร้อมญาติๆและเพื่อนๆ ได้มาตั้งรกรากและจับจองพื้นที่ แต่เดิมพื้นที่
แห่งนี้ชาวบ้านเรียกว่า หนองเซียงแมว ต่อมาได้จัดตั้งเป็นหมู่บ้านชื่อว่า บ้านนาทุ่ง เนื่องจาก
เป็นพื้นที่ที่มีความอุดมสมบูรณ์ใกล้ลำห้วย โดยขึ้นกับอำเภอขุขันธ์ จังหวัดศรีสะเกษ ต่อมา
ได้มาขึ้นกับตำบลห้วยทับทัน อำเภออุทุมพรพิสัย จังหวัดศรีสะเกษ จนกระทั่งตำบลห้วยทับทันได้
แยกจากอำเภออุทุมพรพิสัย มาเป็นอำเภอห้วยทับทัน บ้านนาทุ่งจึงได้ขึ้นกับตำบลผักไหม อำเภอ
ห้วยทับทัน จนปัจจุบัน เมื่อปี 2546 บ้านนาทุ่งได้แบ่งการปกครองออกเป็นสองหมู่บ้าน ชื่อว่า
บ้านนาทุ่งเหนือ หมู่ที่ 16
ข้อมูลโรงเรียน.
บ้านนาทุ่งเหนือมีสถานศึกษาคือโรงเรียนบ้านนาทุ่งตั้งอยู่บ้านนาทุ่ง ม.7 [[ตำบลผักไหม (จังหวัดศรีสะเกษ)|ตำบลผักไหม]] [[อำเภอห้วยทับทัน]] [[จังหวัดศรีสะเกษ]] 
โรงเรียนเด็กก่อนเกณฑ์ (ศูนย์เด็กวัด).
มีโรงเรียนเด็กก่อนเกณฑ์ ศูนย์เด็กบ้านนาทุ่ง
ศาสนา.
[[ไฟล์:วัดสสส.jpg|thumb|300px]]
ด้านการสาธารณสุข.
บ้านนาทุ่งเหนือใช้สถานีอนามัยบ้านห่องน้อย ตั้งอยู่ที่บ้านห่องน้อย หมู่ที่ 12 มีหมู่บ้านในเขตบริการ จำนวน 8 หมู่บ้าน ได้แก่ บ้านห่องน้อย บ้านชาด บ้านกระสังข์ บ้านห้วยซันพัฒนา บ้านหนองลุง บ้านกระเต็ล บ้านนาทุ่ง และบ้านนาทุ่งเหนือ
เฟอร์โรอีน

เฟอร์โรอีน  เป็นสารประกอบเคมีที่มีสูตร [Fe("o"-phen)3]SO4 ซึ่ง o-phen เป็นคำย่อของ 1,10-ฟีแนนโทรลีน 
ตัวบ่งชี้รีดอกซ์.
สารประกอบโคออร์ดิเนชัน ถูกนำมาใช้เป็นตัวชี้วัดในการวิเคราะห์เคมี ส่วนผสมที่ใช้งานอยู่ในไอออน [Fe("o"-phen)3]2+ ซึ่งเป็นโครโมฟอร์ที่สามารถออกซิไดซ์อนุพันธ์เฟอริก [Fe("o"-phen)3]3+ ที่มีศักยภาพสำหรับการเปลี่ยนแปลงรีดอกซ์เป็น 1.06 โวลต์ใน 1M H2SO4
บิส(ไดไนโตรเจน)บิส(1,2-(ไดฟีนิลฟอสฟิโน)อีเทน)โมลิบดีนัม(0)

บิส(ไดไนโตรเจน)บิส(1,2-(ไดฟีนิลฟอสฟิโน)อีเทน)โมลิบดีนัม(0)  เป็นสารเชิงซ้อนโคออร์ดิเนชันโดยมีสูตร Mo(N2)2(dppe)2 เป็นอากาศที่ค่อนข้างคงที่ในของแข็งสีเหลืองสีส้ม มีความโดดเด่นเป็นไดไนโตรเจนที่มีความซับซ้อนครั้งแรกของโมลิบดีนัม
ตริส(ไตรฟีนิลฟอสฟีน)โรเดียมคาร์บอนิลไฮไดรด์

ตริส(ไตรฟีนิลฟอสฟีน)โรเดียมคาร์บอนิลไฮไดรด์  เป็นสารประกอบออร์กาโนโรเดียมที่มีสูตร HRh(CO)(PPh3)3 (Ph = C6H5) หรือถูกต้องมากกว่า [Rh(CO)H(PPh3)3] เป็นสีเหลือง ,น้ำมันเบนซินละลายของแข็งที่ใช้ในอุตสาหกรรมการทำปฏิกิริยาไฮโดรฟอร์มิวเลชัน
การจัดเตรียม.
HRh(CO)(PPh3)3 ถูกจัดทำขึ้นเป็นครั้งแรกโดยการลดลงของ RhCl(CO)(PPh3)2 และไฮดราซีน ในการระงับเอทานอล:
RhCl(CO)[PPh3]2 + NaBH4 + PPh3 → RhH(CO)(PPh3)3 + NaCl + BH3
การสังเคราะห์ใกล้เคียงเกี่ยวข้องกับการเกิดปฏิกิริยาของสารตั้งต้นโรเดียมเช่นเดียวกันกับ sodium tetrahydroborate, หรือ triethylamine และ hydrogen ในเอทานอลในที่ที่มีส่วนเกิน triphenylphosphine นอกจากนี้ยังสามารถเตรียมได้จาก rhodium trichloride และ triphenylphosphine ในสื่อเบื้องต้นที่มีส่วนผสมของแอลกอฮอล์
วิทยาลัยอาชีวศึกษาชลบุรี สถาบันการอาชีวศึกษาภาคตะวันออก

วิทยาลัยอาชีวศึกษาชลบุรี  มีที่ตั้งอยู่ที่อำเภอเมืองชลบุรี จังหวัดชลบุรี
ประวัติ.
วิทยาลัยอาชีวศึกษาชลบุรี สังกัดสำนักงานคณะกรรมการการอาชีวศึกษา จัดตั้งขึ้นเมื่อวันที่ 26 กรกฎาคม พ.ศ. 2480 ชื่อโรงเรียนประถมอุตสาหกรรม โดยมี นายอร่าม นาคปฐม เป็นครูใหญ่ การจัดการเรียนการสอนได้ดำเนินการและพัฒนาขึ้นมาเป็นลำดับดังนี้ 
ที่ตั้งของวิทยาลัย.
วิทยาลัยอาชีวศึกษาชลบุรี ตั้งอยู่เลขที่ 388 หมู่ 5 ถนนสุขุมวิท ตำบลบ้านสวน อำเภอเมือง จังหวัดชลบุรี โทรศัพท์ 033-004-458 โทรสาร 038 - 286110 มีเนื้อที่ 9 ไร่ 2 งาน 28 ตารางวา ได้รับอนุญาตให้ใช้ที่ดินสาธารณประโยชน์จากเทศบาลเมืองบ้านสวน เนื้อที่ 28 ตารางวา จึงขยายรั้วด้านข้างทางทิศเหนือออก เนื่องจากพื้นที่ทั้งหมดอยู่ในกลางชุมชน จึงไม่สามารถจะขยายพื้นที่ได้ 
หลักสูตรที่เปิดสอน.
หลักสูตรระดับการศึกษาและสาขาที่เปิดสอน
หลักสูตรประกาศนียบัตรวิชาชีพ (ปวช.).
ระดับประกาศนียบัตรวิชาชีพ (ปวช.) ใช้เวลาศึกษา 3 ปี โดยรับผู้สำเร็จการศึกษา ระดับมัธยมศึกษาตอนต้น (ม.3 หรือเทียบเท่า) คณะและสาขาวิชาที่เปิดสอน มีดังนี้ 
หลักสูตรประกาศนียบัตรวิชาชีพชั้นสูง (ปวส.).
หลักสูตรประกาศนียบัตรวชิชีพชั้นสูง (ปวส.) ในเวลาศึกษา 2 ปี โดยผู้สำเร็จการศึกษาระดับประกาศนียบัตรวิชาชีพ (ปวช.) ม.6 หรือเทียบเท่า ประเภทและสาขาวิชาที่เปิดสอน มีดังนี้
หลักสูตรระดับปริญญาตรี.
หลักสูตรระดับปริญญาตรีหลักสูตรเทคโนโลยีบัณฑิต ต่อเนื่อง (ระบบทวิภาคี) มี 3 สาขาวิชา ประเภทและสาขาวิชาที่เปิดสอน มีดังนี้
ทิโมธี แบรดลีย์

ทิโมธี แบรดลีย์ หรือ ทิม แบรดลีย์  นักมวยอดีตแชมป์โลก 2 รุ่น สองสถาบัน ชาวแอฟริกันอเมริกัน
ประวัติ.
ทิโมธี แบรดลีย์ มีชื่อเต็มว่า ทิโมธี เรย์ แบรดลีย์ จูเนียร์ (Timothy Ray Bradley, Jr) เกิดเมื่อวันที่ 29 สิงหาคม พ.ศ. 2526 ที่เมืองปาล์มสปริงส์ และต่อมาได้อพยพและย้ายมาอยู่ที่คาเธอเดรลซิตี รัฐแคลิฟอร์เนีย 
แบรดลีย์ ทำสถิติการชกไม่เคยแพ้หรือเสมอแก่ใครทั้งหมด 8 ครั้ง จนกระทั่งในปี พ.ศ. 2548 สามารถคว้าแชมป์โลกเยาวชนของสภามวยโลก (WBC) ในรุ่นซูเปอร์ไลท์เวท (140 ปอนด์) มาครองได้ ก่อนที่จะได้เป็นแชมป์โลกตัวจริงของสภามวยโลก (WBC) ด้วยการเอาชนะคะแนน จูเนียร์ วิทเทอร์ นักมวยชาวอังกฤษ ได้ถึงเมืองนอตติงแฮม ประเทศอังกฤษ ในปี พ.ศ. 2551
แบรดลีย์ ทำสถิติการชกที่ไม่แพ้แก่ใคร (ไม่มีผลตัดสิน 1 ครั้ง) ไปอีก 5 ครั้ง จึงเดิมพันตำแหน่งแชมป์โลกกับแชมป์โลกในรุ่นเดียวกันของ WBO คือ เคนวอล โฮลท์ นักมวยชาวอเมริกัน ผลการชกปรากฏว่าแบรดลีย์เป็นฝ่ายเอาชนะคะแนนไปได้ และต่อมาก็สามารถป้องกันตำแหน่งด้วยเอาชนะทีเคโอยก 8 โฮเอล กาซามายอร์ นักมวยชื่อดังชาวคิวบา ที่ลาสเวกัสได้อีกด้วย
ต่อมา แบรดลีย์ จึงได้มีโอกาสพิสูจน์ตนเองอย่างแท้จริงกับ แมนนี่ ปาเกียว นักมวยชาวฟิลิปปินส์ ผู้เป็นเจ้าของตำแหน่งแชมป์โลกถึง 8 รุ่น ในวันที่ 9 มิถุนายน พ.ศ. 2555 ในการชกครั้งนี้ แม้ปาเกียวจะไม่สามารถชกหรือน็อกแบรดลีย์ได้ แต่ก็ไม่สามารถที่จะชกได้อย่างจะแจ้ง และเมื่อครบ 12 ยก รูปการณ์ดูเสมือนว่าปาเกียวน่าจะเป็นฝ่ายเอาชนะไปได้ แต่ปรากฏว่า กรรมการทั้ง 3 คนต่างให้คะแนนแบรดลีย์ชนะไปได้อย่างเป็นเอกฉันท์ ท่ามกลางเสียงวิพากษ์วิจารณ์เป็นอย่างหนัก ทำให้ทาง WBO ได้ให้กรรมการชุดใหม่ทั้งหมด 5 คน ชมเทปการชกของคู่นี้และให้คะแนนอีกครั้ง ปรากฏว่าคราวนี้ กรรมการต่างให้คะแนนปาเกียวเป็นฝ่ายชนะไปอย่างเป็นเอกฉันท์ แต่ทว่าก็ไม่สามารถที่จะเปลี่ยนแปลงผลการตัดสินไปได้ 
ทิโมธี แบรดลีย์ ป้องกันตำแหน่งแชมป์กับ รุสลัน โปรวอดนิค็อฟ นักมวยชาวรัสเซียในวันที่ 17 มีนาคม พ.ศ. 2556 ปรากฏว่าในยกแรก โปรวอดริค็อฟสามารถชกแบรดลีย์ลงไปนอนกับพื้นเวทีได้ แต่กรรมการก็ไม่นับ และในยกสุดท้ายก็เป็นฝ่ายถูกถลุงซะจนเกือบจะเอาตัวไม่รอด จนเมื่อครบ 12 ยก ปรากฏว่าแบรดลีย์เป็นฝ่ายเอาชนะคะแนนโปรวอดนิค็อฟไปได้อย่างฉิวเฉียด ซึ่งถ้าหากว่ากรรมการได้นับ 8 แบรดลีย์ในยกแรกแล้ว จะทำให้คะแนนของโปรวอดนิค็อฟเป็นฝ่ายชนะไปทันที 
ในวันที่ 13 ตุลาคม ปีเดียวกัน แบรดลีย์ ได้ป้องกันตำแหน่งกับ ฆวน มานูเอล มาร์เกซ นักมวยชาวเม็กซิกันชื่อดัง ที่เป็นผู้เอาชนะทีเคโอปาเกียวมาได้อย่างสวยงามก่อนหน้านั้น ครั้งนี้แบรดลีย์ได้พัฒนาการชกของตนเองขึ้นมา เมื่อเป็นฝ่ายสามารถชกมาร์เกซได้อย่างจะแจ้งกว่าเห็นได้ชัด และเกือบจะได้นับมาร์เกซในปลายยกสุดท้ายด้วยซ้ำ จึงเป็นฝ่ายเอาชนะคะแนนไปได้ 
ในวันที่ 13 เมษายน พ.ศ. 2557 แบรดลีย์ มีกำหนดชกอีกครั้งเป็นครั้งที่ 2 กับ แมนนี ปาเกียว ที่ลาสเวกัส โดยแบรดลีย์เปิดเผยว่า ชัยชนะของตนในครั้งแรกคราวนั้น ตนเป็นฝ่ายถูกวิจารณ์เยอะ จนเกือบจะฆ่าตัวตายเลยทีเดียว และผลการชกออกมา ปรากฏว่าแบรดลีย์เป็นฝ่ายแพ้คะแนนไปแบบเอกฉันท์ 118-110, 116-112 และ 116-112
มงคล จงสุทธนามณี

มงคล จงสุทธนามณี (เกิด 22 กรกฎาคม พ.ศ. 2489) อดีตสมาชิกสภาผู้แทนราษฎรจังหวัดเชียงราย 7 สมัย
ประวัติ.
มงคล เกิดเมื่อวันที่ 22 กรกฎาคม พ.ศ. 2489 เป็นบุตรของนายประสพ กับนางอนงค์ จงสุทธนามณี สำเร็จการศึกษาระดับมัธยมศึกษาตอนปลาย จากโรงเรียนดรุณศึกษา
งานการเมือง.
มงคล ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคชาติไทย และได้รับเลือกเรื่อยมา รวม 7 ครั้ง จนถึงการเลือกตั้งในปี พ.ศ. 2539 ต่อมาในปี พ.ศ. 2544 มงคล ลงสมัครรับเลือกตั้งในพื้นที่เขต 8 จังหวัดเชียงราย ก่อนที่จะไม่ได้รับเลือกตั้ง โดยพ่ายแพ้ให้กับ นายบัวสอน ประชามอญ จากพรรคไทยรักไทย
มงคล เคยเป็นแกนนำพรรคมหาชน และในปี พ.ศ. 2561 เขาได้ร่วมเป็นสมาชิก พรรคพลังประชารัฐ และลงสมัคร ส.ส.แบบบัญชีรายชื่อ ลำดับที่ 53 แต่ไม่ได้รับเลือกตั้ง
สมาชิกสภาผู้แทนราษฎร.
มงคล จงสุทธนามณี ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
โรงเรียนนานาชาติเอกมัย

โรงเรียนนานาชาติเอกมัย  เป็นโรงเรียนนานาชาติบริเวณเอกมัย ก่อตั้งในปี ค.ศ. 1946 เดิมเป็นศูนย์ฝึกอบรมเด็กของ "กลุ่มคริสเตียนวันเสาร์" (ชื่อกลุ่ม) ในประเทศไทย ต่อมาได้พัฒนาขึ้นเป็นโรงเรียนนานาชาติ เปิดสอนตั้งแต่ระดับอนุบาล ประถมศึกษา มัธยมศึกษา ไปจนถึงระดับอนุปริญญา ปัจจุบันตั้งอยู่ที่ 57 ซอยปรีดี พนมยงค์ 31 และ 37 ถนนสุขุมวิท 71 กรุงเทพมหานคร 10110 
ประวัติ.
โรงเรียนนานาชาติเอกมัยเดิมเป็นศูนย์ฝึกอบรมเด็กของ "กลุ่มคริสเตียนวันเสาร์" (ชื่อกลุ่ม) ในประเทศไทย ก่อตั้งเมื่อ ค.ศ. 1946 โดยมีเด็กที่อยู่ในการดูแลเพียง 4 คน โดยดัดแปลงห้องเรียนในโรงรถเป็นสถานที่เรียนบริเวณถนนพญาไท ต่อมาห้องเรียนถูกสร้างขึ้นใหม่โดยใช้ไม้ไผ่และหลังคาที่เป็นโลหะ ซึ่งถูกใช้เป็นสถานที่เรียน 2 ปี
ค.ศ. 1957 โรงเรียนได้ซื้อที่ดินบริเวณเอกมัย ซึ่งห่างไกลจากบริเวณตัวเมืองออกมาเล็กน้อย และได้สร้างอาคารเรียนขึ้นมาในระดับมัธยมศึกษาเป็นอาคารแรก โดยใช้การเรียนการสอนเป็นภาษาอังกฤษ (นานาชาติ) โดยใช้ชื่อว่า Seventh Day Adventist School (เซเว่นเดย์แอดเวนติส)
ค.ศ. 1992 โรงเรียนได้ใช้ชื่ออย่างเป็นทางการว่าโรงเรียนนานาชาติเอกมัย (Ekamai International School) โดยได้รับการรับรองจากรัฐบาลไทยและในปี ค.ศ. 1998 ได้รับการรับรองจากสมาคมโรงเรียนและวิทยาลัยตะวันตก (WASC) ในเมือง Burlingame รัฐแคลิฟอร์เนีย ประเทศสหรัฐอเมริกา
นักเรียนของที่นี่ส่วนใหญ่เป็นนักเรียนที่เป็นคนไทย และมีนักเรียนแลกเปลี่ยนจาก 23 ประเทศเข้ามาเรียนด้วย
แผนการศึกษา.
หลักสูตรจะอิงตามระบบการศึกษาของประเทศสหรัฐอเมริกา และใช้ภาษาอังกฤษเป็นภาษาที่ใช้ในการเรียนการสอนเป็นหลัก
ฮาร์ตบลีด

ฮาร์ตบลีด  เป็นจุดบกพร่องของซอฟต์แวร์ในคลังวิทยาการเข้ารหัสลับโอเพนซอร์ซ OpenSSL ซึ่งเปิดให้ผู้บุกรุกอ่านหน่วยความจำของเครื่องบริการหรือเครื่องลูกข่าย ทำให้สามารถค้นคืนข้อมูลบางอย่างได้ เช่น กุญแจส่วนตัว (private key) SSL ของเครื่องบริการ การตรวจสอบปูมตรวจสอบ (audit log) เหมือนจะแสดงว่าผู้บุกรุกบางคนอาจอาศัยความบกพร่องนี้เป็นเวลาอย่างน้อยห้าเดือนก่อนมีการค้นพบและพิมพ์เผยแพร่
ฮุ่ย รั่วฉี

ฮุ่ย รั่วฉี (เกิดวันที่ 4 มีนาคม ค.ศ. 1991 ที่ต้าเหลียน) เป็นนักกีฬาวอลเลย์บอลหญิงชาวจีน ผู้ทำหน้าที่เป็นตัวตบหัวเสาและเป็นอดีตกัปตันวอลเลย์บอลหญิงทีมชาติจีน 
นอกจากนี้ สื่อในประเทศจีนยังได้มีการจัดให้ฮุ่ย รั่วฉี เป็น 1 ใน 10 สาวงามของทีมชาติจีนในโอลิมปิกฤดูร้อน 2012
ประวัติ.
ค.ศ. 2014 ทางเว็บไซต์วอลเลย์วูดของสหรัฐอเมริกา ได้จัดให้มีการโหวตนักกีฬาในดวงใจประจำปี 2013 โดยฮุ่ย รั่วฉี ได้เป็น 1 ใน 8 นักวอลเลย์บอลที่ทางเว็บไซต์ได้เปิดตัวของกลุ่มแรก จากนั้น เธอได้รับเลือกผ่านเข้าสู่รอบที่ 2 โดยได้รับการจัดให้อยู่ในกลุ่มเอช ซึ่งเป็นกลุ่มเดียวกับนุศรา ต้อมคำ และซะโอะริ คิมุระ
ผลงานในระดับอาชีพ.
ฮุ่ยเข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซือริช ที่ 3-1 เซต
เทศมณฑลบาช-กิชกุน

บาช-กิชกุน  เป็นเทศมณฑล  ของประเทศฮังการี เทศมณฑลแห่งนี้ตั้งอยู่ทางตอนใต้ของประเทศ โดยเป็นเทศมณฑลที่เกิดขึ้นจากผลของสงครามโลกครั้งที่ 2 โดยเป็นการรวมตัวกันของเทศมณฑลบาช-โบดโรกและตอนใต้ของเทศมณฑลแป็ชต์-ปิลิช-โชลต์-กิชกุน เทศมณฑลแห่งนี้มีเนื้อที่ 8,445 ตารางกิโลเมตร เป็นเทศมณฑลที่มีขนาดใหญ่ที่สุดของประเทศ สภาพภูมิประเทศส่วนใหญ่เป็นที่ราบ เมืองหลักและเมืองที่ใหญ่ที่สุดของเทศมณฑลคือแก็ชแกเมต
ปลาอะโรวาน่าเอเชีย

ปลาอะโรวาน่าเอเชีย หรือ ปลาตะพัดเอเชีย  เป็นสกุลของปลาน้ำจืดจำพวกหนึ่งในสกุล "Scleropages" (/สะ-เคอ-โอ-พา-กิส/) ในวงศ์ Osteoglossidae พบในทวีปเอเชียและทวีปออสเตรเลีย
ถือเป็นปลาโบราณที่สืบเผ่าพันธุ์มาจากปลาในยุคก่อนประวัติศาสตร์ โดยมีลักษณะรูปร่างไม่ต่างจากบรรพบุรุษในยุคก่อนประวัติศาสตร์มากนัก เป็นปลาที่มีวิวัฒนาการแยกออกจากปลาสกุลอื่นในวงศ์เดียวกัน เมื่อกว่า 140 ล้านปีก่อน ในยุคครีเตเชียสตอนต้น
ศัพทมูลวิทยา.
คำว่า "Scleropages" มาจากภาษากรีกโบราณคำว่า "σκληρός" (skleros) หมายถึง "หนัก" หรือ "ยาก, ลำบาก" และ "pages" สันนิษฐานว่ามาจากรากศัพท์ละติน หมายถึง "ใบไม้" หมายถึง ลักษณะของเกล็ดบนลำตัวปลาที่มีขนาดใหญ่
ลักษณะและพฤติกรรม.
เป็นปลาที่มีรูปร่างโดยรวมคือ ลำตัวยาว ด้านข้างแบน เกล็ดมีขนาดใหญ่เป็นระเบียบอย่างสวยงาม เกล็ดบริเวณเส้นข้างลำตัวมีประมาณ 24 ชิ้น ตาโต ปากใหญ่เฉียงขึ้นด้านบน ฟันแหลม ครีบหลังและครีบก้นยาวไปใกล้บริเวณครีบหาง สันท้องคม ครีบทุกครีบแหลมยาวโดยเฉพาะครีบอก และฉีกขาดได้ง่ายมาก มีหนวด 1 คู่อยู่ใต้คาง ขนาดโตเต็มที่ได้ยาวได้ราว 90 เซนติเมตร หนักได้ถึง 7 กิโลกรัม พฤติกรรมมักจะว่ายบริเวณริมผิวน้ำ เป็นปลากินเนื้อซึ่งอาหารได้แก่ สัตว์น้ำขนาดเล็ก ตลอดจนแมลง, สัตว์เลื้อยคลานและสัตว์ครึ่งบกครึ่งน้ำขนาดเล็ก ปลาโตเต็มวัยสามารถโดดงับอาหารได้สูงถึง 1 เมตร
มีอุปนิสัยก้าวร้าวพอสมควร มีพฤติกรรมชอบอยู่ตามลำพังตัวเดียว หรือไม่ก็จับกลุ่มเป็นฝูงเล็ก ๆ ไม่เกิน 3-5 ตัว ในป่าดิบชื้นที่มีน้ำใสสะอาด และในบางแหล่งที่มีสภาพความเป็นกรดของน้ำ (pH) ค่อนข้างสูง เช่น ป่าพรุ
พบกระจายพันธุ์อยู่เฉพาะภูมิภาคเอเชียอาคเนย์และออสเตรเลียบริเวณรัฐควีนส์แลนด์และนอร์เทิร์นเทร์ริทอรีเท่านั้น
เป็นปลาที่มีสีสันหลากหลายมาก ขึ้นอยู่กับสภาพแวดล้อมที่อยู่อาศัยและพันธุกรรม ซึ่งมีทั้ง สีเงิน, สีเขียว, สีแดง, สีส้ม หรือเหลือบสีต่าง ๆ เหล่านี้ในเกล็ด โดยเฉพาะในชนิด "S. formosus"
การจำแนก.
ปัจจุบันมีชนิดที่ได้รับการยอมรับในสกุลนี้ 4 ชนิด:
วิวัฒนาการชาติพันธุ์.
ตารางวิวัฒนาการชาติพันธุ์อิงจากผลงานของ Pouyaud, Sudarto & Teugels 2003
การแพร่พันธุ์และสถานะ.
พฤติกรรมเมื่อเวลาผสมพันธุ์และวางไข่ ปลาตัวผู้และตัวเมียจะจับคู่กัน เมื่อได้เวลาที่ปลาตัวเมียจะออกไข่ ปลาตัวผู้จะว่ายเข้าไปผสมน้ำเชื้อ ไข่มีลักษณะเป็นลูกกลมสีส้ม ไข่ไม่จับตัวกัน ปลาตัวผู้จะเป็นฝ่ายดูแลไข่โดยอมไว้ในปากจนกระทั่งฟักเป็นตัว ปริมาณในการวางไข่แต่ละครั้งประมาณ 40-100 ฟอง ซึ่งอายุของปลาที่พร้อมจะผสมพันธุ์ได้นั้นอยู่ที่ประมาณ 1.5-2 ปี ลูกปลาเมื่อแรกเกิดจะยังว่ายน้ำไม่ได้ และมีถุงไข่แดงติดออกมา ซึ่งถุงไข่แดงนี้จะยุบลงในเวลาประมาณ 1 สัปดาห์ พร้อมกับลูกปลาที่เริ่มจะว่ายน้ำได้แล้วและเข้มแข็งขึ้นเรื่อย ๆ 
ปลาในสกุลนี้ ทุกชนิดเป็นปลาที่มีสถานภาพใกล้สูญพันธุ์แล้ว โดยมีชื่อติดอยู่ในรายชื่อบัญชีของ CITES ในบัญชีที่ 1 (Appendix I) ซึ่งผู้ที่เลี้ยง, ค้าขายหรือครอบครองต้องได้รับอนุญาตจากทางการของแต่ละประเทศซะก่อน
ปัจจุบัน มีการเพาะขยายพันธุ์ได้แล้วในหลายประเทศ จนกลายเป็นอุตสาหกรรมอย่างเป็นล่ำเป็นสัน เช่น อินโดนีเซีย, มาเลเซีย, สิงคโปร์ และไทย 
อนึ่ง ปลาชนิด "S. formosus" ซึ่งมีสีสันที่หลากหลายนั้นได้ถูกจัดแบ่งออกเป็นหลายชนิดในปี ค.ศ. 2003 แต่ทว่าชื่อวิทยาศาสตร์เหล่านี้ยังไม่ค่อยใช้แพร่หลายใช้กันเท่าใดนัก ได้แก่ "S. aureus", "S. legendrei" และ "S. macrocephalus"
ปลาอะราไพม่า (สกุล)

ปลาอะราไพม่า เป็นสกุลของปลาน้ำจืดขนาดใหญ่สกุลหนึ่ง ในวงศ์ปลาอะราไพม่า (Arapaimidae) ใช้ชื่อสกุลว่า "Arapaima" (/อะ-รา-ไพ-ม่า/) พบกระจายพันธุ์ในลุ่มน้ำอเมซอน หรือแม่น้ำสายใหญ่อื่น ๆ ในทวีปอเมริกาใต้
การจำแนก.
สามารถแบ่งออกเป็นชนิดต่าง ๆ ได้ดังนี้
วงศ์ปลาอะราไพม่า

วงศ์ปลาอะราไพม่า  เป็นวงศ์ของปลาน้ำจืดวงศ์หนึ่ง ในอันดับปลาลิ้นกระดูก (Osteoglossiformes) ใช้ชื่อวิทยาศาสตร์ว่า Arapaimidae
โดยมีลักษณะคล้ายกับปลาในวงศ์ปลาตะพัด (Osteoglossidae) คือ มีเกล็ดขนาดใหญ่ ตำแหน่งของครีบท้องอยู่ห่างจากครีบอก มีกระดูกสันหลัง 60-100 ข้อ แต่ทว่ามีรูปร่างและพฤติกรรมที่ต่างออกไป
เป็นปลาที่ถือว่าเป็นซากดึกดำบรรพ์มีชีวิตเช่นเดียวกับปลาในวงศ์ปลาตะพัด โดยถือกำเนิดมาไม่ต่ำกว่า 220 ล้านปีแล้ว ตั้งแต่ยุคไทรแอสสิกตอนปลาย
พบกระจายพันธุ์ในแม่น้ำขนาดใหญ่และแหล่งน้ำขนาดใหญ่ในทวีปอเมริกาใต้ และแอฟริกา เป็นปลาที่มีขนาดใหญ่ขนาดตั้งแต่ 98 เซนติเมตร ถึง 4.5 เมตร น้ำหนักกว่า 186 หรือเกือบ ๆ 200 กิโลกรัม 
การจำแนก.
แบ่งออกได้เป็น 2 สกุล 6 ชนิด: 
หมายเหตุ: ปลาในวงศ์นี้หลายข้อมูลจะจัดให้เป็นวงศ์ย่อยของวงศ์ปลาตะพัด โดยใช้ชื่อว่า Heterotidinae
Arapaima leptosoma

Arapaima leptosoma ปลาน้ำจืดขนาดใหญ่ชนิดหนึ่งในวงศ์ปลาอะราไพม่า (Arapaimidae) ชนิดหนึ่ง
จัดเป็นปลาอะราไพม่าชนิดใหม่ ที่เพิ่งประกาศไปเมื่อ ค.ศ. 2013 โดยถือว่าเป็นปลาอะราไพม่าชนิดใหม่ตั้งแต่มีการอนุกรมวิธานเมื่อปี ค.ศ. 1847 โดยที่คำว่า "leptosoma" ที่ใช้เป็นชื่อวิทยาศาสตร์นั้นมาจากภาษากรีกคำว่า "leptos" (ผอมเพรียว) และ "soma" (ร่างกาย) หมายถึง รูปร่างของปลาชนิดนี้
"A. leptosoma" มีความแตกต่างจากปลาอะราไพม่าชนิดอื่น คือ ครีบหางมีลายเหมือนลายดอกสีขาวลึกหรือชัดเจนกว่า มีโพรงจมูกบนส่วนหัวที่ต่างออกไป และครีบหลัง ตลอดจนสีบนลำตัว มีความยาวประมาณ 2.5 เมตร หรือมากกว่านั้น และน้ำหนักหนักได้มากกว่า 200 กิโลกรัม สามารถฮุบอากาศหายใจได้เองบนผิวน้ำเหมือนกับปลาชนิดอื่นในวงศ์เดียวกัน
พบกระจายพันธุ์ในลุ่มน้ำอเมซอน ในทวีปอเมริกาใต้ เช่น บราซิล แม้จะเป็นปลาชนิดที่เพิ่งประกาศใหม่ แต่ว่าในแวดวงปลาสวยงาม ปลาอะราไพม่าชนิดนี้พบอยู่ได้ทั่วไปตามพิพิธภัณฑ์สัตว์น้ำหรือในตลาดค้าปลาสวยงาม โดยใช้ชื่อวิทยาศาสตร์ว่า "A. gigas" ซึ่งเป็นชื่อของชนิดดั้งเดิมที่เป็นที่รู้จัก ปัจจุบันพิพิธภัณฑ์สัตว์น้ำในทวีปยุโรปเริ่มที่จะระบุชื่อวิทยาศาสตร์อย่างถูกต้องบ้างแล้ว ซึ่งปลาส่วนใหญ่ที่พบโดยทั่วไปนั้น เป็นชนิด "A. leptosoma" นี้ มากกว่า
กรดซัลเฟมิก

กรดซัลเฟมิก  มักจะเรียกว่า 'กรดอะมิโดซัลโฟนิก ,กรดอะมิโดซัลเฟอร์ริก, กรดอะมิโนซัลโฟนิก, และ กรดซัลเฟมิดิกเป็นสารประกอบโมเลกุลที่มีสูตร H3NSO3 ไม่มีสีละลายน้ำได้สารนี้พบว่าการใช้งานมาก กรดซัลเฟมิก ละลายที่ 205 ° C ก่อนที่จะสลายตัวที่อุณหภูมิสูงไปยัง H2O, SO3, SO2, และ N2
กรดซัลเฟมิก (H3NSO3) อาจมีการพิจารณาสารประกอบตรงกลางระหว่างกรดซัลฟิวริก (H2SO4) และซัลฟามิต (H4N2SO2)
แฟลบปีเบิร์ด

แฟลบปีเบิร์ด  เป็นเกมโทรศัพท์เคลื่อนที่ในปี 2556 พัฒนาโดยผู้พัฒนาเหวียน ฮา ดอง ชาวเวียดนาม และจัดจำหน่ายโดย .เกียส์สตูดิโอส์ (.GEARS Studios) บริษัทผู้พัฒนาเกมอิสระขนาดเล็กซึ่งมีฐานในประเทศเวียดนามเช่นกัน ตัวเกมมีรูปแบบเลื่อนหน้าจอข้างและผู้เล่นควบคุมนกตัวหนึ่ง โดยพยายามบินระหว่างแถวท่อสีเขียวไม่ให้นกไปชน ผู้พัฒนาสร้างเกมนี้ใช้เวลาหลายวัน โดยใช้ตัวเอกนกที่เขาออกแบบมาสำหรับเกมที่ได้ยกเลิกไปในปี 2555
เกมนี้ถูกปล่อยเมื่อวันที่ 24 พฤษภาคม 2556 แต่ได้รับความนิยมอย่างฉับพลันเมื่อต้นปี 2557 เกมนี้ถูกวิพากษ์วิจารณ์เรื่องระดับความยากและถูกกล่าวหาว่าลอกเลียนกราฟิกและกลไกของเกม ขณะที่ผู้วิจารณ์พบว่าเกมนี้ทำให้ติด เมื่อปลายเดือนมกราคม 2557 เกมนี้เป็นเกมไม่เสียค่าใช้จ่ายที่มีการดาวน์โหลดสูงสุดในไอโอเอสแอปสโตร์ (iOS App Store) ระหว่างช่วงนี้ ผู้พัฒนาอ้างว่า "แฟลบปีเบิร์ด" ทำรายได้ 50,000 ดอลล่าร์สหรัฐต่อวันจากโฆษณาในแอป
ผู้สร้างเกมได้นำ "แฟลบปีเบิร์ด" ออกจากทั้งแอปสโตร์ของแอปเปิลและกูเกิลเพลย์เมื่อวันที่ 10 กุมภาพันธ์ 2557 เนื่องจากรู้สึกผิดต่อสิ่งที่เขาพิจารณาว่าเป็นธรรมชาติที่ทำให้ติดของเกม ความนิยมของเกมและการถอนฉับพลันนี้ทำให้โทรศัพท์ที่มีตัวเกมติดตั้งอยู่ถูกวางขายในราคาสูงทางอินเทอร์เน็ต เกมคล้ายกับ "แฟลบปีเบิร์ด" ได้รับความนิยมทางไอทูนส์แอปสโตร์หลังการนำเกมออก และทั้งแอปเปิลและกูเกิลได้นำหลายเกมออกจากแอปสโตร์ของตนเนื่องจากคล้ายกับเกมต้นฉบับมากเกินไป เกมนี้ยังมีการกระจายผ่านช่องทางไม่เป็นทางการในหลายแพลตฟอร์ม
การใช้อำนาจครอบงำ

ในการเมืองระหว่างประเทศ มุขยภาพ (มีที่มาจากคำกริยาภาษากรีกว่า "ἡγέομαι" แปลว่า "มุขย-") หมายถึงการใช้อำนาจครอบงำ โดยผู้ใช้อำนาจเชิง "มุขยรัฐ" (hegemonic state) คือรัฐผู้นำ ปกครองรัฐที่ด้อยอำนาจกว่าทางภูมิรัฐศาสตร์ ด้วยอำนาจโดยนัย และการข่มขู่คุกคามในด้านต่าง ๆ แต่มิใช่ด้วยกำลังทหารโดยตรง ในกรีซโบราณ (ศตวรรษที่ 8 ก่อนคริสตกาล – คริสต์ศตวรรษที่ 6) กล่าวคือหมายถึงการที่รัฐหนึ่งมีภาวะครอบงำทางการเมือง–การทหารเหนืออีกรัฐหนึ่ง
ในศตวรรษที่ 19 "มุขยภาพ" เริ่มถูกใช้เพื่อสื่อความถึง "การก้าวขึ้นสู่อำนาจ หรือเข้ามาเป็นผู้นำในทางสังคมหรือวัฒนธรรม; สถานะที่โดดเด่นของกลุ่มใดกลุ่มหนึ่งในสังคม หรือสภาพแวดล้อมทางวัฒนธรรม" ต่อมาคำดังกล่าวได้ถูกใช้เพื่อสื่อความถึงอำนาจในทางภูมิรัฐศาสตร์ หรือวัฒนธรรม ที่ประเทศหนึ่งมีเหนือประเทศอื่น โดยแนวคิดเรื่อง "ประมุขภาพ" ในยุคนี้เน้นไปที่การใช้อำนาจของประเทศมหาอำนาจยุโรป เหนือทวีปเอเชีย และแอฟริกา โดยอาจไม่ใช่การเข้ายึดครองโดยตรง เช่นกรณีที่ประเทศฝรั่งเศสใช้อำนาจเชิงมุขยภาพ กดดันสยามให้สละอำนาจอธิปไตยในดินแดนบางส่วนของตน เพื่อที่ฝรั่งเศสจะได้เข้ามาปกครอง รวมถึงการปฏิเสธอำนาจทางวัฒนธรรมของสยามเหนือดินแดนลาวและกัมพูชา หรือกรณีที่เซอร์ จอห์น เบาว์ริง (ผู้ว่าราชการเกาะฮ่องกงในสมัยนั้น) กดดันให้สยาม และญี่ปุ่นเปิดการค้าเสรีกับจักรวรรดิอังกฤษ เพื่อให้อังกฤษสามารถเข้าถึงทรัพยากรที่ขาดแคลนในยุโรปได้ 
ในทางทฤษฎีความสัมพันธ์ทางการเมือง มุขยภาพ หรือ การครอบงำเชิงอำนาจ หมายถึงสถานการณ์ที่ มีความอสมมาตรอย่างมีนัยสำคัญให้เป็นคุณแก่รัฐหนึ่ง โดยรัฐนั้น (1) มีกำลังทหารแกร่งพอที่จะสลายภัยคุกคามจากอำนาจคู่แข่งได้อย่างเป็นระบบ; (2) สามารถเข้าถึงวัตถุดิบ ทรัพยากรธรรมชาติ เงินทุน และตลาด (3) มีความได้เปรียบเชิงแข่งขันในการผลิตสินค้ามูลค่าสูง; (4) มีความสามารถที่จะสร้าง และเผยแพร่คตินิยมที่สะท้อนถึงรูปการ หรือสภาพการณ์ที่เป็นอยู่; และ (5) มีฐานะหน้าที่แตกต่างไปจากรัฐอื่น ๆ ในระบบ โดยถูกคาดหวังว่าจะต้องจัดหาสินค้าสาธารณะบางอย่าง เช่น ความมั่งคงปลอดภัย หรือความคงตัวทางการเงินและทางธุรกิจการค้า
นางงามจักรวาล 1967

นางงามจักรวาล 1967  เป็นการจัดการประกวดนางงามจักรวาลครั้งที่ 16 จัดเมื่อวันที่ 16 กรกฎาคม พ.ศ. 2510 (ตามเวลาประเทศไทย) ณ ไมแอมีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 56 คน จากทั่วโลก โดยมี มาร์กาเรตา อาร์วิดส์สัน ผู้ครองตำแหน่งนางงามจักรวาลปี 1966 เป็นผู้มอบมงกุฏให้กับ ซิลเวีย ฮิทช์ค็อก สาวงามวัย 21 ปีจากประเทศสหรัฐอเมริกา ครองตำแหน่งนางงามจักรวาลในปีนี้
รางวัลพิเศษ.
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 56 ผู้เข้าประกวด ดังต่อไปนี้
<templatestyles src="Col-begin/styles.css"/>
การประกวดเพลงยูโรวิชันปี 1964

การประกวดเพลงยูโรวิชันปี 1964 เป็นการประกวดร้องเพลงโดยจัดขึ้นที่เมืองโคเปนเฮเกน ประเทศเดนมาร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Non ho l'età ขับร้องโดย Gigliola Cinquetti ตัวแทนจากอิตาลี
การออกอากาศ.
สถานีวิทยุเดนมาร์ก (ชื่อในขณะนั้น) เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่ร่วมในครั้งนี้
ฟีนิลเมอร์คิวรีแอซิเตต

ฟีนิลเมอร์คิวรีอาซีเตด  เป็นสารประกอบปรอทอินทรีย์ สารประกอบนี้เดิมเป็นใช้เป็นสารกันบูดในสี และเป็นยาฆ่าเชื้อ เมื่อนำไปใช้ใบของพืช จึงกลายเป็นสารยับยั้งการคายน้ำ
ไดเมทิลเมอร์คิวรี

ไดเมทิลเมอร์คิวรี  เป็นสารประกอบปรอทอินทรีย์ มีลักษณะเป็นของเหลวไม่มีสี เป็นหนึ่งในสารพิษต่อระบบประสาทที่มีฤทธิ์ร้ายแรงที่สุด มีกลิ่นหวานเล็กน้อย แต่การสูดดมไอระเหยของสารนี้เพื่อให้ได้กลิ่นเป็นอันตราย
การสังเคราะห์ โครงสร้าง ปฏิกิริยา.
ไดเมทิลเมอร์คิวรีเป็นหนึ่งในสารโลหอินทรีย์ชนิดแรก ๆ ที่มีการรายงาน สะท้อนให้เห็นถึงความเสถียรภาพ ไดเมทิลเมอร์คิวรีเกิดจากการผสมกันระหว่างโซเดียมอะมอลกัมกับเมทิลเฮไลด์:
 Hg + 2 Na + 2 CH3I → Hg(CH3)2 + 2 NaI
นอกจากนี้ยังได้จากปฏิกิริยาแอลคิเลชันของเมอร์คิวริกคลอไรด์ด้วยเมทิลลิเทียม:
 HgCl2 + 2 LiCH3 → Hg(CH3)2 + 2 LiCl
การเกิดปฏิกิริยา.
ไดเมทิลเมอร์คิวรีมีคุณสมบัติโดดเด่นคือไม่ทำปฏิกิริยากับน้ำ ในขณะที่เมื่อทำปฏิกิริยากับสารประกอบแคดเมียมอินทรีย์และสารประกอบสังกะสีอินทรีย์แล้วจะสลายตัวอย่างรวดเร็ว ความแตกต่างนี้สะท้อนให้เห็นถึงความคล้ายคลึงต่ำของปรอท(II) กับลิแกนด์ของออกซิเจน สารประกอบนี้ทำปฏิกิริยากับเมอร์คิวริกคลอไรด์จะได้สารประกอบผสมคลอโล-เมทิล:
 (CH3)2Hg + HgCl2 → 2 CH3HgCl
เมื่อไดเมทิลเมอร์คิวรีเป็นของเหลวระเหย CH3HgCl จะอยู่ในรูปของแข็งผลึก
ระบบหมู่โลหิตอาร์เอช

ระบบหมู่โลหิตอาร์เอช (รีซัส)  รวมทั้งอาร์เอชแฟกเตอร์ เป็นหนึ่งใน 33 หมู่โลหิตของมนุษย์ในปัจจุบัน เป็นระบบหมู่โลหิตที่สำคัญที่สุดรองจากระบบเอบีโอ ปัจจุบัน ระบบหมู่โลหิตอาร์เอชประกอบด้วยแอนติเจนหมู่โลหิตที่มีการนิยามมากกว่า 50 แอนติเจน ที่สำคัญที่สุดมีห้าแอนติเจน ได้แก่ C, c, D, E และ e เมื่อเอ่ยว่าอาร์เอชบวกหรืออาร์เอชลบนั้นจะหมายถึงเฉพาะแอนติเจน D นอกเหนือไปจากการถ่ายเลือด ระบบหมู่โลหิตอาร์เอช โดยเฉพาะอย่างยิ่ง แอนติเจน D ยังใช้กำหนดความเสี่ยงของโรคเม็ดเลือดแดงแตกในทารกแรกเกิด (hemolytic disease of the newborn หรือ erythroblastosis fetalis) ชนิดที่เกิดจากหมู่โลหิต Rh เพราะการป้องกันเป็นวิธีการที่ดีที่สุดในจัดการกับสภาพนี้ มารดาควรทดสอบเลือดเพื่อหาหมู่โลหิตเป็นการป้องกันก่อนคลอด หากเลือดไม่มีแอนติเจนอาร์เอช จะเรียกว่า อาร์เอชลบ หากมีแอนติเจน เรียกว่า อาร์เอชบวก เมื่อมารดามีหมู่อาร์เอชลบ ส่วนบิดามีหมู่อาร์เอชบวก ทารกในครรภ์สามารถรับอาร์เอชแฟกเตอร์จากบิดาได้ และจะทำให้ทารกในครรภ์มีหมู่อาร์เอชบวก อาจเกิดปัญหาขึ้นหากเกิดกรณีเช่นนี้
มารดาที่มีหมู่อาร์เอชลบ อาจสร้างแอนติบอดีต่อทารกในครรภ์ หากเลือดทารกเล็กน้อยผสมกับเลือดมารดา ซึ่งมักเกิดขึ้น ร่างกายมารดาอาจตอบสนองราวกับภูมิแพ้ต่อทารก แอนติบอดีนั้นสามารถผ่านรกและทำลายเลือดของทารกในครรภ์ได้
ระบบหมู่โลหิตเอบีโอ

หมู่โลหิตเอบีโอ  ใช้ในการแสดงถึงการมีอยู่ของแอนติเจนเอ (A) และ บี (B) ว่ามีอยู่เพียงชนิดเดียว มีทั้งคู่ หรือไม่มีเลยบนเม็ดเลือดแดง ในการถ่ายเลือดในมนุษย์นั้น ระบบหมู่เลือดเอบีโอเป็นระบบหมู่เลือดที่สำคัญที่สุดในบรรดาการจัดหมวดหมู่ระบบเลือดทั้ง 38 ระบบที่มีการยอมรับในปัจจุบัน การถ่ายเลือดที่เป็นคู่ไม่สมกัน (mismatch) ซึ่งถือได้ว่าเกิดขึ้นยากมากในการแพทย์แผนปัจจุบันอาจนำไปสู่ปฏิกิริยาโต้กลับของร่างกาย ซึ่งอันตรายถึงชีวิตได้ หรืออาจเกิดการต่อต้านอวัยวะใหม่ในการปลูกถ่ายอวัยวะ แอนติบอดีแอนติเอ (anti-A) และแอนติบี (anti-B) ส่วนใหญ่แล้วเป็นแอนติบอดีชนิดไอจีเอ็ม (IgM)
อาเงโอะ

อาเงโอะ  เป็นนครในจังหวัดไซตามะ ประเทศญี่ปุ่น ในปี ค.ศ. 2010 มีจำนวนประชากร 227,127 คน
ประวัติ.
อาเงโอะกำเนิดจากอาเงโอชูกุซึ่งเป็นหมู่บ้านขนาดเล็กที่เป็นสถานีพักในเส้นทางนากาเซ็นโดในสมัยเอโดะ ต่อมาใน ค.ศ. 1883 ได้มีการสร้างสถานีรถไฟอาเงโอะขึ้น ใน ค.ศ. 1889 อาเงโอะได้ควบรวมกับหมู่บ้านใกล้เคียง ได้แก่ อาเงโอชิโมะ คาชิวาซะ คาซูงายัตสึ และยัตสึ ตั้งขึ้นเป็นเมืองอาเงโอะ ต่อมาใน ค.ศ. 1955 ได้ควบรวมหมู่บ้าน 3 หมู่บ้าน ได้แก่ คามิฮิระ โออิชิ และโอยะ และเมืองอีก 2 เมือง ได้แก่ ฮิรากาตะ และฮิราอิจิ เข้าเป็นส่วนหนึ่งของเมืองอาเงโอะ ซึ่งต่อมายกฐานะขึ้นเป็นนครในวันที่ 15 กรกฎาคม ค.ศ. 1958 และในช่วงปลายครึ่งหลังของคริสศตวรรษที่ 20 อุตสาหกรรมถลุงเหล็กและโรงงานผลิตรถยนต์เกิดขึ้น ทำให้อาเงโอะมีจำนวนที่อยู่อาศัยเพิ่มขึ้นอย่างรวดเร็ว
เมอร์ซาลิล

เมอร์ซาลิล  เป็นสารประกอบปรอทอินทรีย์ เป็นยาเสพติดที่ไม่ค่อยนำมาใช้ที่ได้รับการแทนที่โดย ยาขับปัสสาวะ ที่ไม่ได้มีสารปรอท และความเป็นพิษน้อยลง เมอร์ซาลิลดัดแปลงมาจากแคลละเมล (HgCl) ยาขับปัสสาวะค้นพบโดย พาราเซลซัส
พระราชวรวงศ์เธอ พระองค์เจ้าบวรวิสุทธิ์

นายร้อยตรี พระราชวรวงศ์เธอ พระองค์เจ้าบวรวิสุทธิ์ (21 มกราคม พ.ศ. 2426 — 8 เมษายน พ.ศ. 2453) เป็นพระราชโอรสพระองค์ที่ 27 ในกรมพระราชวังบวรวิไชยชาญ ประสูติแต่จอมมารดาสอาด (ธิดาพระยาทิพมณเฑียร) เมื่อวันจันทร์ เดือนยี่ แรม 9 ค่ำ ปีมะแม เบญจศก จ.ศ. 1245 ตรงกับวันที่ 21 มกราคม พ.ศ. 2426 พระองค์เจ้าบวรวิสุทธิ์ทรงรับราชการที่กรมทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว ทรงเป็นที่โปรดปรานของ "พระพุทธเจ้าหลวง" แต่พระองค์ยังไม่ได้ทรงกรม ก็สิ้นพระชนม์เมื่อวันศุกร์ เดือน 4 แรม 14 ค่ำ ปีจอ โทศก จ.ศ. 1272 ตรงกับวันที่ 8 เมษายน พ.ศ. 2453 สิริพระชันษา 28 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 14 พฤษภาคม พ.ศ. 2455 เป็นต้นราชสกุล "วิสุทธิ" 
พระโอรสธิดา.
พระราชวรวงศ์เธอ พระองค์เจ้าบวรวิสุทธิ์ เสกสมรสกับหม่อมเจ้ากมลเปรมปรีดิ์ วิสุทธิ (ราชสกุลเดิม นวรัตน; พระธิดาในพระเจ้าราชวรวงศ์เธอ กรมหมื่นสถิตย์ธำรงสวัสดิ์ กับหม่อมนุ่ม นวรัตน ณ อยุธยา) มีพระโอรสธิดา 6 องค์ คือ
ปริศนามนุษย์กลของอูโก้

ปริศนามนุษย์กลของอูโก้  เป็นภาพยนตร์ 3 มิติ แนวอิงประวัติศาสตร์ ผจญภัย ดราม่า จากหนังสือของ Brian Selznick เรื่อง "The Invention of Hugo Cabret" เกี่ยวเกับเด็กผู้ชายที่อาศัยในสถานีรถไฟ มองต์ปาร์นาส เป็นสถานีรถไฟของปารีส เป็นผลงานการกำกับและอำนวยการผลิตโดย มาร์ติน สกอร์เซซี และดัดแปลงบทโดย จอห์น โลแกน ผลิตโดย เกรแฮม คิง เจ้าของ บริษัท GK Film และ จอห์นนี เดปป์ เจ้าของ บริษัท Infinitum Nihil นำแสดงโดย เอซา บัตเตอร์ฟีลด์, โคลอี มอเรตซ์, เบน คิงสลีย์, ซาชา บารอน โคเฮน, เฮเลน แม็คโครรี, เรย์ วินสโตน, เอมิลี มอร์ติเมอร์ และ จู๊ด ลอว์
ปริศนามนุษย์กลของอูโก้ ได้ชิงรางวัลออสการ์ 11 สาขา ได้รางวัลมา 5 สาขา รางวัลออสการ์ สาขาลำดับเสียงยอดเยี่ยม, รางวัลออสการ์ สาขาบันทึกเสียงยอดเยี่ยม, รางวัลออสการ์ กำกับศิลป์ยอดเยี่ยม, รางวัลออสการ์ สาขาถ่ายภาพยอดเยี่ยม, รางวัลออสการ์ สาขาเทคนิคพิเศษยอดเยี่ยม
เรื่องย่อ.
ศตวรรษ 30 ยุคที่ภาพยนตร์ยังเฟื่องฟู อูโก้ คาเบรต์ (เอซา บัตเตอร์ฟีลด์) เด็กชายอาศัยอยู่กับพ่อ (จู๊ด ลอว์) ช่างซ่อมนาฬิกาชื่อดังแห่งปารีส ทั้งคู่ได้ใช้เวลาชมภาพยนตร์ที่ชื่นชอบ ฌอร์ฌ เมลิเยส์ (เบน คิงสลีย์) แต่เมื่อพ่อของอูโก้เสียชีวิตไป ชีวิตของอูโก้ก็เปลี่ยนไป ใช้ชีวิตอย่างลับๆ ด้วยการอาศัยอยู่ระหว่างกำแพงสถานีรถไฟ ของชิ้นสุดท้ายที่พ่อให้กับอูโก้คือหุ่นยนต์หนึ่งตัว อูโก้พยายามซ่อมมันเพื่อให้รู้ว่าพ่อทิ้งความลับอะไรไว้ แต่ไม่ง่ายอย่างที่คิดเมื่ออูโก้โดนเจ้าของร้านของเล่นจับได้ว่ากำลังขโมยของที่จะนำมาซ่อม ความโชคร้ายของเด็กกำพร้ายังมีความโชคดีเหลืออยู่ หลังจากนั้นทำให้อูโก้รู้จักอิสซาเบล (โคลอี มอเรตซ์) หลานสาวเจ้าของร้านวัยเดียวกัน มิตรภาพเกิดขึ้นเมื่อทั้งสองรู้จักกัน พร้อมกับเรื่องราวผจญภัยในยุคหลังสงครามที่คนเลิกสนใจภาพยนตร์ แต่ทั้งสองจะคนนำมาเฟื่องฟูอีกครั้ง
การประกวดเพลงยูโรวิชันปี 1965

การประกวดเพลงยูโรวิชันปี 1965 เป็นการประกวดร้องเพลงโดยจัดขึ้นที่เมืองเนเปิลส์ ประเทศอิตาลี จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Poupée de cire, poupée de son ขับร้องโดย France Gall ตัวแทนจากลักเซมเบิร์ก
การออกอากาศ.
สถานีวิทยุโทรทัศน์แห่งอิตาลี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
เจ้าส่วยแต้ก

เจ้าส่วยแต้ก ([saʔ.ʃwè.θaɪ̯ʔ]) หรือ เจ้าคำศึก ("Tsaw³ Kham⁴soek³"; 16 ตุลาคม ค.ศ. 1895 – 21 พฤศจิกายน ค.ศ. 1962) พระนามเต็มในฐานะเจ้าฟ้าไทใหญ่แห่งเมืองยองห้วยคือ "เจ้าฟ้ากัมโพชรัฐสิริบวรมหาวงศาสุธรรมราชา" เป็นประธานาธิบดีแห่งสหภาพพม่าพระองค์แรกและเป็นเจ้าฟ้าพระองค์สุดท้ายของเมืองยองห้วย พระองค์เป็นผู้ที่ได้รับการยอมรับอย่างสูงทางการเมืองในหมู่ประชาชนชาวไทใหญ่ พระองค์สิ้นพระชนม์จากการถูกจับขังในคุกในย่างกุ้งหลังจากการรัฐประหารโดยนายพลเนวี่นในปี ค.ศ. 1962
กรดโบรโมแอซีติก

กรดโบรโมแอซีติก  เป็นสารประกอบเคมีที่มีสูตร CH2BrCO2H ซึ่งไม่มีสีทึบเป็นแอลคีเลททิง เอเจนท์ที่ค่อนข้างแข็งแกร่ง กรดโบรโมแอซีติก และส่วนผสมที่มีการใช้กันอย่างแพร่หลายในการก่อสร้างตึกในการสังเคราะห์อินทรีย์ ยกตัวอย่างเช่นในเคมีเภสัชกรรม
สารประกอบจัดทำโดยการทำปฏิกิริยาโบรมิเนชันของกรดน้ำส้ม
 CH3COOH + Br2 → CH2BrCOOH + HBr
กรดไนตริโลไตรแอซีติก

กรดไนตริโลไตรแอซีติก  เป็นกรดอะมิโนโพลีคาร์บอกซิลิกที่มีสูตร N (CH2CO2H) 3 เป็นสีที่เป็นของแข็งที่ถูกนำมาใช้เป็นตัวสารจับ ซึ่งเป็นรูปแบบสารประกอบโคออร์ดิเนชันด้วยไอออนโลหะ (คีเลต) เช่น Ca2+, Cu2+, และ Fe3+.
การผลิตและใช้งาน.
สารประกอบนี้มีเชิงพาณิชย์เป็นกรดและในเกลือโซเดียม เป็นที่ผลิตจาก แอมโมเนีย, ฟอร์มาลดีไฮด์ และโซเดียมไซยาไนด์ หรือไฮโดรเจนไซยาไนด์ กำลังการผลิตทั่วโลกมีประมาณ 100,000 ตันต่อปี
คุณสมบัติทางเคมีโคออร์ดิเนชัน และการประยุกต์ใช้.
การใช้ประโยชน์จาก NTA มีลักษณะที่คล้ายกับของ EDTA ทั้งสองเป็นตัวสารจับ ในทางตรงกันข้ามกับ EDTA NTA ย่อยสลายได้ง่ายและเกือบถูกเอาออกอย่างสมบูรณ์ในระหว่างการบำบัดน้ำเสีย มันจะใช้สำหรับน้ำและชะลอการทดแทนโซเดียม และโพแทสเซียมไตรฟอสเฟต ในผงซักฟอก และน้ำยาทำความสะอาด NTA เป็น tripodal tetradentate trianionic ligand ในห้องปฏิบัติการสารนี้จะใช้ในการไทเทรตปฏิกิริยาการเกิดสารเชิงซ้อน แตกต่างจาก NTA ที่ใช้สำหรับการแยกโปรตีนและการทำให้บริสุทธิ์ใน His-tag เมธอด การดัดแปลง NTA จะใช้ในการเคลื่อนนิกเกิลที่จะสนับสนุนให้แข็งแกร่ง ส่วนนี้จะช่วยให้การแยกของโปรตีนที่มี "แท็ก" ประกอบด้วยหกฮิสทิดีนตกค้างในปลายทางอย่างใดอย่างหนึ่ง
รัฐบาลรักษาการ

รัฐบาลรักษาการ  เป็นรัฐบาลประเภทหนึ่งที่ปกครองประเทศชั่วคราวจนกว่ารัฐบาลทั่วไปจะผ่านการเลือกตั้งหรือจัดตั้งขึ้น
คำนิยาม.
รัฐบาลรักษาการอาจเกิดขึ้นเมื่อรัฐบาลในระบบรัฐสภาแพ้ญัตติไม่ไว้วางใจ หรือในกรณีที่สภาซึ่งรัฐบาลรับผิดชอบต่อนั้นถูกยุบไป เพื่อปกครองประเทศเป็นการชั่วคราวจนกว่ามีการจัดการเลือกตั้งและตั้งรัฐบาลใหม่ ในความหมายนี้ บางประเทศซึ่งใช้ระบบการปกครองแบบเวสต์มินสเตอร์ รัฐบาลรักษาการจึงมักเป็นเพียงรัฐบาลซึ่งปฏิบัติหน้าที่ โดยมีความมุ่งหมายจัดการเลือกตั้งและตั้งรัฐบาลใหม่หลังทราบผลการเลือกตั้ง กิจกรรมของรัฐบาลรักษาการถูกจำกัดด้วยจารีตประเพณีและขนบธรรมเนียม ต่างจากยามปกติ 
ในระบบซึ่งมีรัฐบาลผสมบ่อย อาจมีการตั้งรัฐบาลรักษาการชั่วคราวขณะมีการเจรจาตั้งรัฐบาลผสมใหม่ ซึ่งเหตุการณ์นี้ปกติเกิดขึ้นทันทีหลังการเลือกตั้งซึ่งไม่มีผู้ชนะชัดเจน หรือเมื่อรัฐบาลผสมชุดหนึ่งล้มลงและจำต้องมีการเจรจาตั้งรัฐบาลผสมชุดใหม่ รัฐบาลรักษาการถูกคาดให้จัดการปัญหาประจำวันและเตรียมงบประมาณเพื่ออภิปราย แต่มิได้ถูกคาดหมายให้ผลิตแนวนโยบายของรัฐบาลหรือเสนอร่างกฎหมายอันเป็นที่โต้เถียง
รัฐบาลรักษาการมักจัดตั้งในระหว่างสงครามกระทั่งสามารถฟื้นฟูหรือจัดตั้งการปกครองระบอบประชาธิปไตยที่เสถียรได้ ซึ่งในกรณีนี้มักเรียกว่า รัฐบาลเฉพาะกาล
กรดแกมมาไฮดรอกซีบิวทีริก

กรดแกมมาไฮดรอกซีบิวทีริก (หรือ) หรือชื่อย่อ GHB กรด 4-ไฮดรอกซีบิวทีริก  เป็นสารที่เกิดขึ้นตามธรรมชาติที่พบในระบบประสาทส่วนกลางของมนุษย์ เช่นเดียวกับไวน์ ,เนื้อ ,ผลไม้ส้มขนาดเล็ก และอยู่ในเกือบทุกสัตว์ในปริมาณน้อย มันแบ่งประเภทเป็นยาที่มีการควบคุมในหลายประเทศ มันได้รับการควบคุมในประเทศออสเตรเลียและนิวซีแลนด์, แคนาดา ,พื้นที่ส่วนใหญ่ของทวีปยุโรป และในสหรัฐอเมริกาในปัจจุบัน เป็นเกลือโซเดียมที่รู้จักกันคือ sodium oxybate หรือชื่อทางการค้า Xyrem ใช้ในการรักษาภาวะปวกเปียก และง่วงนอนตอนกลางวันมากเกินไปในภาวะง่วงเกิน
กรดแกมมาอะมิโนบิวทีริก

กรดแกมมาอะมิโนบิวทีริก (หรือ GABA) เป็นสารสื่อประสาทยับยั้งหลักในระบบประสาทส่วนกลางของสัตว์เลี้ยงลูกด้วยนม มีบทบาทในการควบคุมภาวะกระตุ้นได้ของเซลล์ประสาทในระบบประสาท ในมนุษย์ GABA ยังมีหน้าที่ควบคุมความตึงของกล้ามเนื้อ
3,3-ไดเอททิล-2-ไพโรลิดิโนน

3,3-ไดเอททิล-2-ไพโรลิดิโนน  ตัวย่อ DEABL เป็นยากันชักที่เกี่ยวข้องมากที่สุดอย่างใกล้ชิดกับ Pyrithyldione และ Gabapentin ถูกพบเพื่อขยายอายุการใช้งานในหนอนนีมาโทดา
ซิส-ไดคลอโรบิส(เอทิลีนไดเอมีน)โคบอลต์(III) คลอไรด์

ซิส-ไดคลอโรบิส(เอทิลีนไดเอมีน)โคบอลต์(III) คลอไรด์  เป็นสารเชิงซ้อนโคออร์ดิเนชันที่มีสูตร [CoCl2(en)2]Cl (en = ethylenediamine) เป็นของแข็งแม่เหล็กสีม่วงที่ละลายในน้ำ หนึ่งไอออนคลอไรด์ในเกลือนี้ได้อย่างง่ายดายผ่านการแลกเปลี่ยนไอออน แต่ทั้งสองคลอไรด์อื่น ๆ ที่มีปฏิกิริยาน้อยลงถูกขังไปยังศูนย์กลางโลหะ
รัฐมหาราชา

รัฐมหาราชา (Princely state) หรือที่ชาวอังกฤษเรียกว่า รัฐพื้นเมือง (Native state) เป็นรัฐที่ปกครองโดยเจ้าพื้นเมืองอินเดีย ในสมัยบริติชราช โดยรัฐเหล่านี้ไม่ได้ถูกปกครองโดยตรงจากอังกฤษ แต่เป็นพันธมิตรรายย่อย ที่ยอมรับอำนาจที่เหนือกว่าของพระมหากษัตริย์แห่งสหราชอาณาจักร
รัฐมหาราชามีทั้งสิ้น 565 รัฐในช่วงที่อินเดีย และปากีสถานได้รับเอกราชในปี ค.ศ. 1947 แต่รัฐเหล่านั้น ส่วนใหญ่มักมีสัญญาให้อุปราชแห่งอินเดีย เป็นผู้ให้บริการสาธารณะและการจัดเก็บภาษี โดยมีรัฐมหาราชาเพียง 21 รัฐเท่านั้น ที่มีรัฐบาลประจำรัฐเป็นของตนเอง ในกลุ่มนี้มีรัฐมหาราชาขนาดใหญ่อยู่ 4 รัฐคือ ไฮเดอร์ราบัด ไมซอร์ บาโรดา และ ชัมมูและกัศมีร์ ในขณะที่มีรัฐมหาราชาประมาณ 200 กว่ารัฐที่มีพื้นที่น้อยกว่า 25 ตารางกิโลเมตร ในช่วงที่อินเดียและปากีสถานได้รับเอกราช รัฐมหาราชาเหล่านี้จะรวมเข้าอยู่ใน 2 ชาติที่เกิดใหม่ ในช่วงระหว่างปี ค.ศ. 1947 – 1949 โดยส่วนใหญ่แล้วการรวมเข้ากับชาติใหม่มักเป็นไปโดยสันติ มีเพียงบางรัฐเท่านั้นที่มีปัญหา เช่น ในกรณีของชัมมูและกัศมีร์ (ซึ่งมหาราชามีความประสงค์จะรวมเข้ากับอินเดีย แต่ปากีสถานได้เข้ามาอ้างสิทธิ์) รวมไปถึงในกรณีของไฮเดอร์ราบัด บรรดามหาราชาในรัฐต่าง ๆ นั้นจะได้รับเงินบำเหน็จบำนาญ 
รัฐมหาราชาที่ยินยอมเข้าร่วมกับปากีสถานในช่วงระหว่างปี ค.ศ. 1947 – 1958 มีสถานะเปลี่ยนเป็นรัฐมหาราชาของปากีสถาน ซึ่งรัฐเหล่านี้มีอำนาจปกครองตนเองจนกระทั่งในช่วงคริสต์ทศวรรษ 1970
ความสัมพันธ์ระหว่างรัฐมหาราชากับอังกฤษ.
จักรวรรดิบริติชได้กำหนดความสัมพันธ์ระหว่างรัฐมหาราชา กับอังกฤษ โดยการผ่านกฎหมาย Interpretation Act 1889 ของรัฐสภาอังกฤษ ซึ่งกำหนดไว้ว่า บริติชราช ประกอบไปด้วยดินแดนทั้งสิ้น 2 ประเภทคือ บริติชอินเดีย และรัฐมหาราชา โดยในกฎหมายฉบับนั้นได้ให้นิยามของคำดังนี้
(4.) คำว่า "บริติชอินเดีย" มีความหมายถึงดินแดนและสถานที่ทั้งหมดที่อยู่ภายใต้อาณาจักรของสมเด็จพระราชินีนาถ ซึ่งปกครองโดยสมเด็จพระราชินีนาถผ่านข้าหลวงใหญ่แห่งอินเดียหรือเจ้าหน้าที่ของรัฐอื่น ๆ ที่อยู่ใต้บังคับบัญชาของข้าหลวงใหญ่แห่งอินเดีย
(5.) คำว่า "อินเดีย" หมายถึงบริติชอินเดียรวมไปถึงดินแดนที่ปกครองด้วยเจ้าพื้นเมืองภายใต้พระราชอำนาจของสมเด็จพระราชินีนาถ ซึ่งใช้อำนาจผ่านโดยข้าหลวงใหญ่หรือเจ้าหน้าที่ของรัฐบาลที่อยู่ภายใต้บังคับบัญชาของข้าหลวงใหญ่แห่งอินเดีย
ในความหมายโดยทั่วไปคำว่าบริติชอินเดียอาจใช้อ้างถึงดินแดนที่อยู่ภายใต้การปกครองของบริษัทอินเดียตะวันออกของอังกฤษในช่วงระหว่างปี ค.ศ. 1774 – 1858 นอกจากนี้ยังเป็นคำที่ใช้อ้างอิงถึงการปกครองของอังกฤษในอินเดีย
เอฟไอเอ็ม-92 สติงเจอร์

เอฟไอเอ็ม-92 สติงเจอร์ เป็นอาวุธปล่อยผิวพื้นสู่อากาศ (SAM) นำวิถีด้วยอินฟราเรด ติดตั้งบนพาหนะภาคพื้นดิน บุคคลประทับบ่ายิง หรือบางกรณีสามารถติดตั้งกับเฮลิคอปเตอร์ได้ (AAM) พัฒนาโดยสหรัฐอเมริกาและเข้าประจำการในกองทัพบกสหรัฐในปี ค.ศ. 1981 และในอีก 29 ประเทศทั่วโลก มีสถิติบันทึกว่าสามารถทำลายอากาศยานได้ 270 ลำ
สติงเจอร์ผลิตโดยเรเธียน และได้รับสิทธิบัตรผลิตในเยอรมนีโดยอีเอดีเอส ปัจจุบันถูกผลิตขึ้นกว่า 70,000 กระบอก ถูกจัดให้อยู่ในประเภทของระบบป้องกันภัยทางอากาศแบบประทับบ่ายิง (MANPADS)
จิงเคอ

จิงเคอ (, เวด-ไจลส์: Ching K'o, #เปลี่ยนทาง) เป็นมือสังหารที่ลอบสังหารฉินอ๋อง หรือจิ๋นซีฮ่องเต้ ที่ปรากฏนามในประวัติศาสตร์จีนในยุคจ้านกว๋อ
ในประวัติศาสตร์.
เจ้าชายไท่จื่อตัน รัชทายาทแห่งแคว้นเยี่ยนได้ตกเป็นตัวประกันอยู่ในแคว้นฉินเป็นเวลานาน ตลอดเวลาถูกกดขี่สารพัด ต่อมาได้หลบหนีกลับไปยังแคว้นเยี่ยนได้สำเร็จ จึงกลายเป็นศัตรูอีกคนหนึ่งที่สำคัญของฉินอ๋อง 
ต่อมาแคว้นฉินได้บุกโจมตีแคว้นฉี, แคว้นฉู่, แคว้นฮั่น, แคว้นวุ่ย และแคว้นเจ้า ได้ราบคาบ สถานการณ์จึงคาดหมายได้ว่า ต่อไปจะบุกแคว้นเยี่ยนอย่างแน่นอน 
ไท่จื่อตันจึงมีบัญชาให้ จิงเคอ ซึ่งเป็นผู้เชี่ยวชาญการใช้มีด ปลอมตัวเป็นทูตแคว้นเยี่ยน พร้อมกับผู้ช่วยชื่อ ฉินอู่หยาง ไปยังเมืองเซียนหยาง เมืองหลวงของแคว้นฉินพร้อมกับบรรณาการคือ แผนที่เมืองจีชาง ของแคว้นเยี่ยน พร้อมกับศีรษะของฝานอี๋ว์ชี ซึ่งเป็นศัตรูคนสำคัญคนหนึ่งของฉินอ๋องที่หลบหนีไปยังแคว้นเยี่ยน เพื่อเสแสร้งว่าแคว้นเยี่ยนสยบยอมต่อแคว้นฉิน 
ทางฝ่ายแคว้นฉินไม่ทราบมาก่อนว่านี่เป็นแผนการ ได้จัดการต้อนรับอย่างยิ่งใหญ่ ในการเข้าเฝ้าครั้งนี้ จิงเคอเป็นผู้เดินนำหน้าถือกล่องใส่ศีรษะของฝานอี๋ว์ชีเดินนำหน้า ขณะที่ฉินอู๋หยางถือม้วนแผนที่เดินตามหลัง แต่กิริยาของฉินอู๋หยางตื่นตระหนกมีพิรุธให้จับได้ ฉินอ๋องจึงสั่งให้ฉินอู๋หยางหยุดอยู่ห่าง ๆ แล้วรับสั่งให้จิงเคอรับแผนที่มาคลี่ให้ทอดพระเนตร ปรากฏว่ามีดสั้นที่ซ่อนอยู่ปลายสุดของแผนที่แล่บออกมาให้เห็น แผนการลอบสังหารฉินอ๋องครั้งนี้จึงล้มเหลว แม้จิงเคอจะพยายามใช้มีดสั้นนั่นจ้วงแทงฉินอ๋องแล้วก็ตาม แต่ฉินอ๋องก็หลบหลีกไปได้พ้น ท้ายสุดเป็นฝ่ายจิงเคอและฉินอู้หยางที่ถูกองครักษ์ของฉินอ๋อง สังหารลงในท้องพระโรงทันที
การลอบสังหารฉินอ๋องในครั้งนี้เกิดขึ้นในปีที่ 227 ก่อนคริสต์ศักราช เป็นที่เลื่องลือไปทั่ว ซือหม่าเซียน นักประวัติศาสตร์ในยุคราชวงศ์ฮั่นตอนต้น แม้จะเป็นในยุคหลังผ่านมาหลายร้อยปีแล้วก็ตาม ก็ได้บันทึกถึงเหตุการณ์ครั้งนี้ไว้ ชื่อ "刺客列傳" ("ชีวประวัตินักลอบสังหาร")
ในวัฒนธรรมต่าง ๆ.
เรื่องราวการลอบสังหารของจิงเคอในครั้งนี้ ได้ถูกดัดแปลงในวัฒนธรรมร่วมสมัยของจีนในยุคปัจจุบันหลายอย่าง อาทิ "The Emperor and the Assassin" ภาพยนตร์ในปี ค.ศ. 1999 ตัวละครจิงเคอรับบทโดย จาง เฟิงอี้ จากการกำกับของ เฉิน ไคเก๋อ หรือถูกดัดแปลงเป็นตัวละครใน "ฮีโร่" ในปี ค.ศ. 2003 จากการกำกับของ จาง อี้โหมว ซึ่งตัวนักลอบสังหารแสดงโดย หลี่ เหลียนเจี๋ย หรือในละครโทรทัศน์ชุด "The Rise of the Great Wall" ในปี ค.ศ. 1986 โดย ATV ตัวละครจิงเคอแสดงโดย หลิว สงเหยินและ "Assassinator Jing Ke" ในปี ค.ศ. 2004 นำแสดงโดย หลิว ยี่
นอกจากนี้แล้ว เหตุการณ์ครั้งนี้ได้กลายมาเป็นภาษิตในภาษาจีนคำว่า "图穷匕见" (จีนกลาง: "ถูฉงชีเสี้ยน", แต้จิ๋ว: "โต่วเคี้ยงชิกหิ่ง") แปลว่า "สุดแผนที่มีดปรากฏ" ซึ่งหมายถึง "แผนการแตกไม่สามารถปกปิดได้"
ปฏิสัมพันธ์ระหว่างมนุษย์และคอมพิวเตอร์

ปฏิสัมพันธ์ระหว่างมนุษย์และคอมพิวเตอร์  เป็นการศึกษาการออกแบบและการใช้งานเทคโนโลยีคอมพิวเตอร์ที่มุ่งเน้น#เปลี่ยนทาง ระหว่างผู้ใช้กับคอมพิวเตอร์ ผู้ศึกษาศาสตร์ดังกล่าวจะสังเกตวิธีการที่มนุษย์ตอบโต้กับคอมพิวเตอร์และเทคโนโลยีการออกแบบที่ทำให้มนุษย์มีปฏิสัมพันธ์กับคอมพิวเตอร์ในรูปแบบใหม่ ๆ โดยเรียกเครื่องมือที่สร้างปฏิสัมพันธ์ระหว่างมนุษย์กับคอมพิวเตอร์ว่า "ส่วนต่อประสานระหว่างมนุษย์และคอมพิวเตอร์" 
ในแง่ของแขนงการศึกษา ปฏิสัมพันธ์ระหว่างมนุษย์และคอมพิวเตอร์ถือว่าเป็นศาสตร์ที่ผนวกส่วนหนึ่งของวิทยาการคอมพิวเตอร์ พฤติกรรมศาสตร์ การออกแบบ #เปลี่ยนทาง และสาขาอื่นที่เกี่ยวข้องเข้าด้วยกัน ชื่อของศาสตร์นี้เป็นที่แพร่หลายจากหนังสือ "The Psychology of Human–Computer Interaction" ที่เขียนโดย#เปลี่ยนทาง , #เปลี่ยนทาง และ#เปลี่ยนทาง ใน พ.ศ. 2526 ส่วนการใช้ชื่อนี้ครั้งแรกปรากฏขึ้นใน พ.ศ. 2518 โดยเจมส์ เอช. คาร์ไลสล์ โดยคำนี้สื่อว่าคอมพิวเตอร์มีวิธีการสื่อสารหลากหลายทางในลักษณะปลายเปิดกับมนุษย์มากกว่าเครื่องมืออื่นที่มีความจำเพาะและจำกัด แนวคิดของการสื่อสารเปรียบเทียบปฏิสัมพันธ์ระหว่างมนุษย์และคอมพิวเตอร์กับปฏิสัมพันธ์ระหว่างมนุษย์ด้วยกันนั้นมีความสำคัญต่อการพิจารณาเชิงทฤษฎีในศาสตร์ดังกล่าว
นิยามและศัพท์ที่เกี่ยวข้อง.
มนุษย์มีปฏิสัมพันธ์กับคอมพิวเตอร์ได้หลายวิธี และส่วนต่อประสาน  ระหว่างทั้งสองฝ่ายมีความสำคัญในการอำนวยความสะดวกระหว่างการโต้ตอบไปมา ในภาษาอังกฤษ ชื่อของศาสตร์มีความหลากหลาย เช่น Human–computer interaction (HCI; #เปลี่ยนทาง), Human–machine interaction (HMI; #เปลี่ยนทาง), Man-machine interaction (MMI; #เปลี่ยนทาง) หรือ Computer-human interaction (CHI; #เปลี่ยนทาง) ปัจจุบันโปรแกรมบนคอมพิวเตอร์ เว็บเบราว์เซอร์ คอมพิวเตอร์แบบมือถือและตู้คอมพิวเตอร์ต่างใช้ส่วนต่อประสานกราฟิกกับผู้ใช้  ที่แพร่หลายในปัจจุบัน ในขณะที่#เปลี่ยนทาง  ใช้ในการการรู้จำคำพูดและระบบสังเคราะห์ ส่วนการผสานส่วนต่อประสานหลายรูปแบบและกราฟิกกับผู้ใช้ที่เกิดขึ้นใหม่สามารถทำให้มนุษย์มีปฏิสัมพันธ์ในรูปแบบที่หลากหลายมากขึ้น การเติบโตของศาสตร์ปฏิสัมพันธ์ระหว่างมนุษย์และคอมพิวเตอร์นำไปสู่คุณภาพของปฏิสัมพันธ์ที่ดีขึ้นและทำให้เกิดแนวการศึกษาใหม่ ๆ ที่มุ่งเน้นไปที่แนวคิดของการผสานรูปแบบมากกว่าการใช้ส่วนต่อประสานรูปแบบใหม่ ส่วนต่อประสานแบบปรับตัวอัจฉริยะมากกว่ารูปแบบฐานสั่งการ และส่วนต่อประสานเชิงรุกมากกว่าเชิงรับ
ข้อมูลที่เกี่ยวข้อง.
ประสบการณ์ของผู้ใช้งาน  คือ ความรู้สึกและประสบการณ์ทั้งหมดที่ผู้ใช้งานได้รับจากการใช้งานผลิตภัณฑ์หรือบริการใด ๆ ซึ่งรวมถึงความสะดวกในการใช้งาน ความสวยงาม ความน่าสนใจ และความสามารถในการตอบสนองความต้องการของผู้ใช้ได้ดี
ประสบการณ์ของผู้ใช้งานไม่ได้ขึ้นอยู่เพียงแค่การออกแบบที่สวยงามเท่านั้น แต่ยังรวมถึงการใช้งานที่ง่ายดาย ตรงกับความต้องการ และทำให้ผู้ใช้รู้สึกพึงพอใจในทุกขั้นตอน
ส่วนต่อประสานกับผู้ใช้  คือ ส่วนที่ผู้ใช้มองเห็นและใช้ในการโต้ตอบกับระบบ ซอฟต์แวร์ หรืออุปกรณ์ใด ๆ โดยผ่านทางองค์ประกอบต่าง ๆ ที่ช่วยให้การใช้งานเป็นไปอย่างง่ายดายและสะดวกสบาย เช่น ปุ่มกด เมนู ไอคอน หน้าจอสัมผัส และฟอร์มที่ใช้ป้อนข้อมูล
หน้าที่หลักของส่วนต่อประสานกับผู้ใช้ คือ การทำให้การใช้งานเป็นไปอย่างราบรื่น โดยทำให้การโต้ตอบระหว่างผู้ใช้กับระบบเกิดขึ้นได้อย่างมีประสิทธิภาพ และลดความซับซ้อนที่อาจทำให้ผู้ใช้รู้สึกสับสน
ทวีพร คลังพลอย

ทวีพร คลังพลอย นางสาวไทยประจำปีพุทธศักราช ๒๕๒๙ เกิดเมื่อวันที่ ๑๒ กันยายน พ.ศ. ๒๕๐๗ ณ จังหวัดนครสวรรค์ ในปีนั้นนางสาวไทยจัดประกวด ณ ห้องบางกอกคอนเวนชั่น เซนเตอร์ เซ็นทรัลพลาซา ลาดพร้าว 
โดยการประกวดในปีนั้นเป็นที่กล่าวถึงในสือมวลชน เนื่องจากผู้ชมต่างเก็งกันไว้ว่า รองอันดับหนึ่ง คือ สรารัตน์ หรุ่มเรืองวงศ์ จะต้องได้เป็นนางสาวไทยปีนั้น แต่เมื่อผลประกาศออกมาว่า ทวีพร คลังพลอยได้เป็นนางสาวไทยปีนั้นจึงมีเสียงโห่จากผู้ชมในคอนเวชั่น เซ็นเตอร์ 
โดยในปีนั้น ธารทิพย์ พงษ์สุข นางสาวไทย 2528 เป็นผู้สวมมงกุฎให้ นับเป็นปีแรกที่นางสาวไทยในปีที่ผ่านมาสวมมงกุฎให้ผู้ที่ได้รับตำแหน่ง 
ทวีพรเป็นตัวแทนสาวไทยไปประกวดมิสยูนิเวิร์ส 1986 ณ กรุงปานามาซิตี ประเทศปานามา ไม่ผ่านเข้ารอบ
อนุสัญญากรุงเบิร์นว่าด้วยการคุ้มครองงานวรรณกรรมและศิลปกรรม

อนุสัญญากรุงเบิร์นว่าด้วยการคุ้มครองงานวรรณกรรมและศิลปกรรม  หรือมักเป็นที่รู้จักกันว่า อนุสัญญาเบิร์น เป็นความตกลงระหว่างประเทศว่าด้วยเรื่องลิขสิทธิ์ ซึ่งได้รับการยอมรับเป็นครั้งแรกในเบิร์น ประเทศสวิตเซอร์แลนด์ ใน ค.ศ. 1886
เนื้อหา.
อนุสัญญาเบิร์นกำหนดให้ภาคีผู้ลงนามรับรองลิขสิทธิ์ของผลงานของนักประเทศจากภาคีประเทศผู้ลงนามอื่น (ซึ่งรู้จักกันในชื่อ สมาชิกแห่งสหภาพเบิร์น) ในวิธีเดียวกับที่ประเทศนั้นรับรองลิขสิทธิ์จากชาติตน ตัวอย่างเช่น กฎหมายลิขสิทธิ์ฝรั่งเศสมีผลใช้บังคับกับทุกอย่างที่ตีพิมพ์หรือแสดงในฝรั่งเศส ไม่ว่าผลงานนั้นจะสร้างสรรค์ขึ้นเดิมจากที่ใดก็ตาม
นอกเหนือไปจากการจัดตั้งระบบการปฏิบัติอย่างเท่าเทียมซึ่งลิขสิทธิ์ที่ถูกทำให้เป็นสากลในบรรดาภาคีผู้ลงนามแล้ว ความตกลงดังกล่าวยังกำหนดให้รัฐสมาชิกจัดเตรียมมาตรฐานขั้นต่ำกฎหมายลิขสิทธิ์อย่างเข้มแข็ง
ลิขสิทธิ์ภายใต้อนุสัญญาเบิร์นจำเป็นต้องเกิดขึ้นโดยอัตโนมัติ ซึ่งอนุสัญญาเบิร์นห้ามมิให้กำหนดให้ต้องมีแบบพิธี (formalities) ใดๆที่จะเป็นเงื่อนไขแห่งการเกิดขึ้นของลิขสิทธิ หรือเงื่อนไขในการบังคับใช้ลิขสิทธิ เช่น การบังคับให้ต้องจดทะเบียนงาน การบังคับให้ต้องใส่ข้อความสงวนสิทธิไว้ในงาน หรือการให้ส่งสำเนางานไปยังหอสมุด (deposit) เป็นต้น 
อนุสัญญาเบิร์นประกาศให้ทุกผลงานยกเว้นภาพถ่ายและภาพยนตร์จะมีลิขสิทธิ์คุ้มครองเป็นระยะเวลาอย่างน้อย 50 ปีหลังผู้สร้างสรรค์เสียชีวิต แต่รัฐภาคีสามารถต่อเงื่อนไขได้โดยเสรี ดังที่สหภาพยุโรปกระทำในคำสั่งว่าด้วยการประสานเงื่อนไขการคุ้มครองลิขสิทธิ์ (Directive on harmonising the term of copyright protection) พ.ศ. 2536 สำหรับภาพถ่าย อนุสัญญาเบิร์นกำหนดเงื่อนไขขั้นต่ำไว้ 25 ปีนับแต่ปีที่ภาพถ่ายนั้นสร้างสรรค์ขึ้น และสำหรับภาพยนตร์ ขั้นต่ำอยู่ที่ 50 ปีหลังออกฉายครั้งแรก หรือ 50 ปีหลังการสร้างสรรค์ หากไม่ถูกฉายภายใน 50 ปีหลังการสร้างสรรค์ ประเทศภายใต้การแก้ไขปรับปรุงครั้งก่อน ๆ ของสนธิสัญญาอาจเลือกเงื่อนไขการคุ้มครองของตนเอง และผลงานเจาะจงบางประเภท (เช่น แผ่นเสียงหรือภาพเคลื่อนไหว) อาจกำหนดไว้สั้นกว่านั้น
แม้ว่าอนุสัญญาเบิร์นจะประกาศให้กฎหมายลิขสิทธิ์ของประเทศที่ซึ่งมีการอ้างลิขสิทธิ์สามารถนำไปปรับใช้ได้ ข้อ 7.8 ระบุว่า "เว้นแต่กฎหมายของประเทศนั้นระบุเป็นอื่น เงื่อนไขนั้นจะต้องไม่เกินเงื่อนไขที่กำหนดไว้คงที่ในประเทศต้นกำเนิดผลงานนั้น" นั่นคือ ผู้ประพันธ์โดยทั่วไปจะไม่มีสิทธิในลิขสิทธิ์ในต่างประเทศนานกว่าประเทศที่ตนอยู่อาศัยนั้น แม้ว่ากฎหมายต่างประเทศกำหนดเงื่อนไขนานกว่าก็ตาม นี่เป็นที่รู้จักกันโดยทั่วไปว่า "กฎแห่งเงื่อนไขสั้นกว่า" ไม่ใช่ทุกประเทศที่ยอมรับกฎนี้
อนุสัญญาเบิร์นให้อำนาจแก่ประเทศที่จะอนุญาตการใช้ผลงานที่มีลิขสิทธิ์ ในลักษณะที่เป็นธรรม ภายใต้ข้อยกเว้นการละเมิดตาม มาตรา 9(2) - ซึ่งพ้องกับมาตรา 13 ของสนธิสัญญาทริปส์ (TRIPs) - ในผลงานตีพิมพ์หรือการแพร่ภาพอื่น โดยจะต้องเป็นไปตามวัตถุประสงค์ที่กฏหมายกำหนด และต้องไม่กระทบถึงประโยชน์อันชอบธรรมของเจ้าของลิขสิทธิ์ตามสมควร หลักการข้อยกเว้นการละเมิดตามบทบัญญัติของอนุสัญญาเบิร์นจึงไม่รับรองข้อยกเว้นแบบกว้าง อย่างเช่นหลักการ "ใช้โดยชอบธรรม" หรือ fair use ตามอย่างกฎหมายลิขสิทธิของสหรัฐอเมริกาไว้โดยตรง
โอมูระ

โอมูระ (; โรมาจิ: "Ōmura-shi") เป็นนครในจังหวัดนางาซากิ ประเทศญี่ปุ่น มีขนาดพื้นที่ทั้งสิ้น 126.64 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 96,287 คน
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโอมูระใน ค.ศ. 2022 อยู่ที่ 98,237 คน โอมูระได้ทำการสำรวจสำมะโนประชากรมาตั้งแต่ ค.ศ. 1960 แม้ว่าจำนวนประชากรของโอมูระจะลดลงเล็กน้อยในช่วงทศวรรษ 1960 แต่ก็ได้เพิ่มมากขึ้นตั้งแต่ ค.ศ. 1970
ซิลเวีย เฟรแร

ซิลเวีย อัลเบอร์กูแอกูว์ เฟรแร  เกิดวันที่ 23 กันยายน ค.ศ. 1984 ในกรุงบูดาเปสต์ ประเทศฮังการี เป็นทั้งนางแบบและผู้เข้าร่วมประกวดนางงาม เธอสืบสายเลือดผสมจากชาวฮังการีและชาวโปรตุเกส มารดาของเธอเป็นชาวฮังการี และบิดาของเธอเกิดในประเทศโมซัมบิกโดยมีพ่อแม่เป็นชาวโปรตุเกส
ซิลเวียได้รับการเปิดตัวครั้งแรกในฐานะผู้เข้าร่วมแข่งขันประกวดนางงามใน ค.ศ. 2005 เมื่อเธอเป็นตัวแทนของประเทศโมซัมบิก ซึ่งเป็นบ้านเกิดของผู้เป็นพ่อ ในการประกวดมิสโกลบอินเตอร์เนชั่นแนล 2005 ที่กรุงติรานา ประเทศแอลเบเนีย สามปีต่อมา เธอยังชนะการประกวดนางงามระดับชาติของมิสเวิลด์ฮังการี และได้เดินทางสู่โจฮันเนสเบิร์ก ประเทศแอฟริกาใต้ เพื่อเป็นตัวแทนของฮังการีในรายการมิสเวิลด์ 2008 เธอไม่ได้ตำแหน่งในมิสโกลบอินเตอร์เนชั่นแนล อย่างไรก็ตาม เธอได้เข้ารอบ 4 อันดับสุดท้ายสำหรับรางวัลบิวตี้วิธอะโพเพิสที่การประกวดมิสเวิลด์ สำหรับการทำงานของเธอร่วมกับมูลนิธิ NEM ADOM FEL ที่ทุ่มเทอุทิศให้กับคนพิการและสร้างคุณค่าให้กับคนพิการในสังคม รวมถึงให้บุคคลเหล่านี้รู้สึกได้ถึงการยอมรับ
นอกจากภาษาฮังการีแล้ว เธอยังสามารถพูดภาษาโปรตุเกส และภาษาอังกฤษ รวมถึงภาษาฝรั่งเศสอีกเล็กน้อย เธอสำเร็จการศึกษาระดับปริญญาในสาขาเศรษฐศาสตร์ และศึกษาต่อด้านการสื่อสาร
บลูเบอร์รี

บลูเบอร์รี  เป็นพืชดอกในสกุล "Vaccinium" เป็นพืชหลายปีมีผลรสเปรี้ยวสีฟ้าเข้มขนาด 5–16 มม. ส่วนมากอยู่ในหมู่ "Cyanococcus" ต้นมีหลายขนาดตั้งแต่ต้นสูง 10 ซม. ถึง 4 เมตร มีทั้งผลัดใบและไม่ผลัดใบ ใบรูปไข่ถึงรูปหอก ยาว 1–8 ซม. กว้าง 0.5–3.5 ซม. ดอกรูประฆังสี ขาว ชมพู หรือแดง ผลไม้ที่ขายในชื่อ "บลูเบอร์รี" มีถิ่นกำเนิดในทวีปอเมริกาเหนือ (บลูเบอร์รีไม้พุ่มสูงที่ปลูกในเชิงพาณิชย์นั้นถูกนำเข้าสู่ยุโรปในช่วงคริสต์ทศวรรษที่ 1930)
เกตโตนาซี

ระหว่างสงครามโลกครั้งที่สอง เกตโตในทวีปยุโรปภายใต้การยึดครองของนาซี ถูกจัดตั้งขึ้นโดยนาซีเยอรมนีเพื่อกักขังชาวยิว และบางครั้งอาจรวมชาวยิปซี เข้าไปในพื้นที่แออัดแน่นของนคร รวมแล้ว ตามบันทึกของพิพิธภัณฑ์อนุสรณ์การล้างชาติโดยนาซีสหรัฐอเมริกา "พวกเยอรมันจัดตั้งเกตโตอย่างน้อย 1,000 แห่งเฉพาะในโปแลนด์และสหภาพโซเวียตส่วนที่เยอรมนียึดครองและผนวกไว้" ดังนั้น ตัวอย่างจึงตั้งใจเพียงเพื่อแสดงให้เห็นขอบเขตและสภาพความเป็นอยู่ของเกตโตทั่วยุโรปตะวันออก แม้คำว่า "เกตโต" จะใช้โดยทั่วไปในงานประพันธ์เกี่ยวกับการล้างชาติโดยนาซี แต่พวกนาซีมักเรียกสถานกักกันเหล่านี้บ่อยครั้งว่า "ย่านชาวยิว" (Jewish Quarter)
ไม่นานหลังการรุกรานโปแลนด์ใน ค.ศ. 1939 นาซีเยอรมนีเริ่มต้นการเคลื่อนย้ายชาวยิวโปแลนด์ออกจากบ้านอย่างเป็นระบบ และส่งตัวเข้าไปในพื้นที่ที่กำหนดให้ตามนครและเมืองใหญ่ของโปแลนด์ เกตโตแห่งแรกที่ปีโอเตอร์คูฟตริบูนัลสกีก่อตั้งขึ้นในเดือนตุลาคม ค.ศ. 1939 และอีกหลายแห่งที่ก่อตั้งขึ้นระหว่าง ค.ศ. 1940 และ 1941 เกตโตหลายแห่งมีการตั้งกำแพงกั้นหรือปิดล้อมด้วยรั้วลวดหนาม ในกรณีของเกตโตปิดผนึก ยิวคนใดที่หลบหนีจะถูกยิง วอร์ซอเกตโตเป็นเกตโตที่ใหญ่ที่สุดในทวีปยุโรปภายใต้การยึดครองของนาซี โดยมีชาวยิว 400,000 คนอาศัยกันอยู่อย่างแออัดในพื้นที่ 3.4 ตารางกิโลเมตร ซึ่งตั้งอยู่ ณ ใจกลางนคร ลอดซ์เกตโตเป็นเกตโตแห่งใหญ่รองลงมา โดยมีชาวยิวอาศัยอยู่ราว 160,000 คน
ประเภทและสภาพความเป็นอยู่.
สถานการณ์ในเกตโตนั้นโหดร้าย ในกรุงวอร์ซอ ประชากร 30% ถูกบังคับให้อาศัยอยู่ในพื้นที่ 2.4% ของนคร โดยมีความหนาแน่นถึง 7.2 คนต่อห้อง พวกยิวไม่ได้รับอนุญาตให้ออกนอกเกตโต ดังนั้นพวกเขาจึงต้องพึ่งการลักลอบและการปันส่วนอาหารที่พวกนาซีจัดให้ ในกรุงวอร์ซอ การปันส่วนนั้นอยู่ที่ 253 แคลอรีต่อชาวยิวหนึ่งคน เปรียบเทียบกับ 669 แคลอรีต่อชาวโปแลนด์หนึ่งคน และ 2,613 แคลอรีต่อชาวเยอรมันหนึ่งคน ด้วยสภาพความเป็นอยู่ที่แออัด อาหารที่ไม่เพียงพอและการสุขาภิบาลที่แทบไม่มี ทำให้ชาวยิวหลายแสนคนเสียชีวิตด้วยโรคระบาดหรือความหิวโหย
เกตโตสามารถแบ่งออกได้เป็นสามประเภท เกตโตปิดหรือปิดผนึกส่วนใหญ่ตั้งอยู่ในโปแลนด์และสหภาพโซเวียตภายใต้การยึดครองของนาซี เกตโตเหล่านี้ถูกล้อมด้วยกำแพงอิฐ รั้วหรือรั้วลวดหนามซึ่งขึงไว้ระหว่างเสา ยิวไม่ได้รับอนุญาตให้อาศัยอยู่ในพื้นที่อื่นใด หากฝ่าฝืน ทางการเยอรมันประกาศว่าจะถูกประหารชีวิต สภาพความเป็นอยู่ในเกตโตปิดนั้นเลวร้ายที่สุด ย่านที่ยิวอยู่อาศัยนั้นแออัดและขาดสุขอนามัยอย่างยิ่ง การอดอยาก การขาดแคลนอาหารเป็นประจำ การขาดแคลนความอบอุ่นในฤดูหนาว และพนักงานเทศบาลที่ไม่เพียงพอนำไปสู่การแพร่ระบาดของโรคระบาดบ่อยครั้ง เช่น โรคบิดและไข้รากสาดใหญ่ จนนำไปสู่อัตราการตายที่สูง เกตโตนาซีส่วนใหญ่เป็นประเภทนี้ 
เกตโตเปิด ซึ่งไม่มีกำแพงหรือรั้วล้อม เกิดขึ้นส่วนใหญ่ในช่วงต้นของสงครามโลกครั้งที่สองในโปแลนด์และสหภาพโซเวียตภายใต้การยึดครองของนาซี แต่ยังพบในทรานส์นิสเตรียของยูเครน ซึ่งถูกยึดครองและปกครองโดยทางการโรมาเนีย มีข้อจำกัดอย่างเคร่งครัดในการเข้าและออกจากเกตโตเหล่านี้ 
เกตโตได้ถูกกำจัดหรือทำลายในช่วงปลายของการล้างชาติโดยนาซี เป็นเวลาระหว่างสองถึงหกสัปดาห์เท่านั้น ในสหภาพโซเวียตภายใต้การยึดครองของนาซี โดยเฉพาะอย่างยิ่งในลิทัวเนีย และโซเวียตยูเครน เช่นเดียวกับในฮังการี เกตโตเหล่านี้ถูกปิดผนึกอย่างแน่นหนา ประชากรยิวที่ถูกคุมขังไว้ในนั้นรอแต่ถูกเนรเทศหรือถูกยิงโดยพวกเยอรมัน ซึ่งบ่อยครั้งด้วยความช่วยเหลือของกองกำลังฝ่ายสนับสนุน